Čukarički je remijem protiv Voždovca i definitivno obezbedio treće mesto, samim tim i plasman u kvalifikacije za Ligu konferencije, drugi put uzastopno. Biće to osmo učešće Brđana u evropskim takmičenjima.\nBelo-crni su u Evropi zaigrali prvi put 1996. godine, tada u Intertoto Kupu, u kojem su nastupali i 1997. godine. Tada je Čukarički najpre zauzeo peto mesto u grupi, sledeće sezone su već bili treći.\nDo novog učešća u Evropi Čukarički je dugo čekao, sve do sezone 2014/15. Tada su nastupali u kvalifikacijama za Ligu Evrope, u prvom kolu eliminisana je Santa Hulija iz Andore, u drugom kolu bolji od Brđana bio je austrijski Gredig.\nI naredna tri učešća Čukaričkog u kvalifikacijama za Ligu Evrope završila su se na isti način, Brđani su prolazili prvu, a ispadali u drugoj rundi. Događalo se to u sezonama 2015/16, 2016/17 i 2019/20.\nBelo-crni su nastupali u premijernom izdanju novouspostavljenog takmičenjima pod okriljem UEFA, Lige konferencije. U drugoj rundi eliminisan je azerbejdžanski Sumgait, dok je u trećoj rundi bolji od Čukaričkog bio švedski Hamarbi. U narednoj sezoni Čukarički će startovati od druge runde kvalifikacija, ti mečevi su na programu 21. i 28. jula. Žreb za tu rundu biće 15. juna u sedištu UEFA u Nionu.


Izolacija - BebaMur\n~ "Učitelju, kako mogu da se izborim sa izolacijom?"\n~ "Očistite svoj dom. U dubini. U svim uglovima. Učinite dom svetlim i uređenim. Uklonite prašinu i nečistoću. Čak i najskrivenije dijelove. Vaš dom predstavlja vas: ako se brinete o njemu, vodite računa i o sebi. "\n~ "Učitelju, ali dugo je vrijeme. Nakon što se pobrinem za mene i svoju kuću, kako mogu da doživim izolaciju?"\n~ "Prilagodite šta možete popraviti i uklonite ono što vam više ne treba. Posvetite se popravljanju, dobro šivajte pohabane ivice odeće, popvravite komad nameštaja, popravite sve što je vrijedno popraviti. Ostalo, bacite. Sa zahvalnošću. Prilagođavanje i uklanjanje izvan vas omogućava da popravite ili eliminišete ono što je u vama. "\n~ "Učitelju a šta onda? Šta sve mogu da radim sam?"\n~ "Sijajte. Vodite računa o biljci, zalivajte je svaki dan, razgovarajte s njom, dajte joj ime, uklonite suvo lišće i korov koji ga mogu ugušiti i ukrasti dragocjenu vitalnu energiju. To je način kako da se pobrinite za sebe. "\n~ "Učitelju, šta ako mi praznina dođe u posetu? Ako dođe strah od bolesti i smrti?"\n~ "Pričajte sa njima. Pripremite i stol za njih, rezervisite mjesto za svaki od svojih strahova. Pozovite ih na večeru sa vama. I pitajte ih zašto su došli tako daleko do vaše kuće. Kakvu poruku žele da vam donesu. Šta žele da vam prenesu."\n~ "Učitelju, mislim da ne mogu to da uradim ..."\n~ "Izolacija nije vaš problem, već strah od suočavanja sa vašim unutrašnjim zmajevima. Oduvijek ste željeli da se pobjegnete. Sada ne možete da pobjegnete. Pogledajte ih u oči, slušajte ih i videćete da su vam okrenuli leđa. Izolirali su se da mogu da razgovaraju sa vama. Poput sjemena koje mogu klijati samo ako su sama. "


Knjiga nedelje: Najnormalniji čovek na svetu - oradio.rs\nGlumac Vladimir Grbić za čitanje preporučuje autora o kome je O radio već pisao. U pitanju je Ivan Tokin i njegov roman "Najnormalniji čovek na svetu". Tokin kaže da je u ovoj knjizi pisao o čoveku kome se život ukazao tek kad je od njega odustao.\nVladimir Grbić kaže da je u pitanju zanimljiva priča o usamljenosti i njenom prevazilaženju.\n"Zanimljivi su delovi u kojima glavni lik priča o tome, dok gleda svoje fotografije gde je bio mali. To me navodi na razmišljanje o tome kako smo stigli do neke tačke u životu. Kada si mali, za neke probleme ne znaš da su ispred tebe, a onda te život u nekom trenutku tako ošamari da zapravo ne znaš kako si stigao do te tačke. Ali, recimo da mi je najzanimljivi taj deo o usamljenosti i o tome da svaka žena mora da voli škembiće".\nO ovoj knjizi Teofil Pančić napisao je: "Roman Ivana Tokina je diskretno nežan, elegantan, s oporom završnicom. Odlično ide uz vino, sir i Majlsa Dejvisa. Čuvati na suvom mestu zaklonjenom od sunca, uživati ga u samoći misleći na nekog dragog, dostižnog ili ne".


Haradinaj najavljuje "kosovsko proleće"! | Web-Tribune.com\nHome / U FOKUSU / Haradinaj najavljuje „kosovsko proleće“!\nHaradinaj najavljuje „kosovsko proleće“!\n16. februara 2015.\tU FOKUSU Leave a comment\nAko se vrate izbeglice koje su proteklih meseci napustile Kosovo, može da se stvori kritična masa, jer će se vratiti praznih džepova, bez nade, i kao takvi imaće potrebu da se nešto na Kosovu promeni, smatra politički analitičar Behljulj Bećaj.\nPredsednik Alijanse za budućnost Kosova Ramuš Haradinaj upozorio je Vladu Kosova da ako nastavi da „igra u tajnosti“ može lako da se desi da se narod okrene protiv njih.\n„Ne zaboravite, proleće se približava, a vi ćete morati da se suočite sa narodom“, poručio je Haradinaj vlastima u Prištini najvaljujući masovne proteste.\nDa li je u pitanju samo oštra politička retorika jednog od bivših vođa OVK, ili se iza njegovih reči krije ozbiljna poruka i kome je ona upućena?\nMilovan Drecun, predsednik Odbora za Kosovo i Metohiju u Skupštini Srbije, kaže za Sputnjik da bi trebalo sačekati „to proleće“, pa tek onda videti šta se krije iza Hardinajevih reči.\n„Ako dođe do portesta, moraćemo da ispratimo nekoliko aspekata — šta su zahtevi, ko stoji iza njih… Haradinaj svakako ima potencijal za izazivanje protesta uz podršku ‘Samoopredeljenja’, a na ruku mu ide i socijalno-ekonomsko nezadovoljstvo naroda. Sve to može da bude usmereno na prekomponovanje vlasti u Prištini, jer treba se prisetiti da je bila dogovorena kombinacija da Hardinaj bude premijer, a ‘Samoopredeljenje’ deo vlasti, ali i na Beograd. Moguće masovnije okupljanje Albanaca na Kosovu moglo bi se iskoristiti kao pritisak na međunarodne faktore, a samim tim i na Srbiju. Očekuje se formiranje Suda za OVK i ne bih se iznenadio ako bi se tim protestima pokušalo njegovo marginalizovanje. Potencijalno ‘kosovsko proleće’, kažem, ako do njega dođe, može da se upotrebi i protiv formiranja Zajednice srpskih opština i pitanja imovine, jer Priština ne želi razgovore o ova dva pitanja sa Srbima. Ne bih se iznendio ni da, ukoliko se Albanci pokrenu, međunarodna zajednica pokuša da pritiscima od Srbije zatraži da Kosovo postane član Ujedinjenih nacija, ili bar ublaži svoje stavove povodom zahteva Albanaca. Dakle, sve je u igri, ali ipak podsećam da se na Kosovu ne radi ništa bez ‘zelenog svetla’ spolja“, objašnjava Drecun.\nOn dodaje da su ovakve pretnje destabilizacijom uobičajeno sredstvo Albanaca, koje im je, kako kaže, nažalost, do sada donosilo dobre rezultate.\n„Naravno, na Kosovu ne može ništa da se dogodi ako to ne odobre međunarodni sponzori“, naglašava Drecun.\nPetar Miletić, bivši potpredsednik Skupštine Kosova, ne želi, kako kaže, da prejudicira stvari, ali napominje da je iskustvo pokazalo da je svaki protest na Kosovu potencijlno opasan.\n„Nema sumnje da svaki protest može da eskalira u nešto više, ali pitanje je šta je Hardinajeva namera. Meni se čini da se iza svega krije, pre svega, njegova želja da preuzme liderstvo u opozicionom bloku koje sada ima ‘Samopredeljenje’“, ocenjuje Miletić.\nPolitički analitičar sa Kosova Behljulj Bećaj napominje da, ako se vrate izbeglice koje su proteklih meseci napustile Kosovo, može da se stvori kritična masa na potencijalnim protestima, jer će se vratiti ne samo praznih džepova, već i bez nade.\n„Kao takvi, imaće potrebu da se nešto na Kosovu promeni. U tom slučaju, zbog ekonomske situacije, oni mogu da budu ‘upotrebljeni’ za masovne proteste i to ne samo od strane opozicije nego i Vlade. Ne mislim da je cilj da se sukobe opozicija i vlast, ali Haradinaj ne priča napamet, već ima neku osnovu. Da li će se protesti intezivirati i koliko, zavisiće od drugih faktora“, ocenjuje Bećaj.\nPrevious NIJE ŠALA! HIT NA DRUŠTVENIM MREŽAMA: Ribolovac iz Leskovca peca sa šporetom na leđima, jer je zimogrožljiv! (VIDEO)\nNext Marin Le Pen: Evropa mora da prizna Krim kao rusku teritoriju!


Dodela novogodišnjih paketića deci zaposlenih u JKP Šumadija Kragujevac\nVesti 2019 30 decembar 2019\nU želji da najmlađima ulepšaju novogodišnje praznike Sindikat zaposlenih i Zajednica sindikata u JKP Šumadija Kragujevac organizovali su dodelu paketića za decu zaposlenih.\nVesti 2019 27 decembar 2019\nNa godišnjoj konferenciji za medije JKP Šumadija Kragujevac, direktor Nemanja Dimitrijević govorio je o postignutim rezultatima u 2019.godini, efektima pripajanja preduzeća i najavio poslovne planove za narednu godinu.\nJKP Šumadija Kragujevac je nabavilo dva tandemska valjka za asfalt\nVesti 2019 26 decembar 2019\nJKP Šumadija Kragujevac je u cilju efikasnijeg i kvalitetnijeg izvođenja radova na asfaltiranju i rekonstrukciji puteva i ulica nabavilo dva tandemska valjka za asfalt.\nAnalize Instituta za javno zdravlje Kragujevac – decembar 2019. godine\nVesti 2019 20 decembar 2019\nInstitut za javno zdravlje Kragujevac je prema godišnjem planu analiza namirnica 14. decembra 2019. godine obavio analizu mikrobiološke ispravnosti svežeg pilećeg mesa i suhomesnatih proizvoda na pijacama Centar i Aerodrom.\nNova građevinska mašina za Sektor niskogradnje\nVesti 2019 18 decembar 2019\nZa skidanje putnih podloga – asfalta i betona JKP Šumadija Kragujevac je nabavilo građevinsku mašinu – glodalicu\nVesti 2019 16 decembar 2019\nU martu ove godine JKP Šumadija Kragujevac se priklјučilo humanitarnoj akciji prikuplјanja čepova koje udruženje „Čep za hendikep“ iz Zrenjanina organizuje na teritoriji čitave Srbije.\nPlaneta nas moli – Recikliraj, otpad me boli!\nVesti 2019 13 decembar 2019\nPrezentacijom „Planeta nas moli – Recikliraj, otpad me boli!“ JKP Šumadija Kragujevac započelo je sa edukacijom dece u predškolskim ustanovama na teritoriji grada o značaju pravilnog odlaganja otpada.\nJoš jedno priznanje za JKP Šumadija Kragujevac\nNa svečanoj sednici Skupštine Privredne komore Srbije 9. decembra 2019. godinu JKP Šumadija Kragujevac uručena je Plaketa za poslovni uspeh u 2019. godini.


Priština nije uspela da zaokruži nezavisnost: Borba za KiM tek predstoji\nIzvor: SrbijaDanas.com, 28.Avg.2018, 10:24\nZapad više ne smatra da je Kosovo gotova priča\n- To je jedan od najopipljivijih dokaza koliko smo uspeli da promenimo gotovo zacementiranu poziciju >> Pročitaj celu vest na sajtu SrbijaDanas.com << nekih zapadnih zemalja kada je reč o Kosovu, jer ta tema apsolutno nije bila tema o kojoj se diskutovalo u prethodnom periodu, jednostavno se smatralo da je to pitanje već rešeno, da je pre 10 godina proglašena država koju su te zapadne zemlje priznale - rekao je Dačić.\nIstakao je, međutim, da velika borba tek sledi.\nNapomenuo je da tokom tih 10 godina, a ni nakon toga Priština nije uspela da zaokruži tu svoju jednostrano proglašenu nezavisnost i veliki broj zemalja u svetu nije je ni priznao, dok veliki broj njih preispituje tu poziciju.\nKako je rekao, Beograd je uspeo da promeni "tu poziciju Zapada koji ranije o tome nije želeo ni da razgovara i svako pominjanje tog pitanja je bilo grubo odbijano".\n- Istorijski uspeh je da smo došli do situacije da se o tome uopšte raspravlja. Kad smo prvi put počeli Briselski dijalog, Ketrin Ešton je govorila da pričamo o tehničkim temama, ja sam tada već predložio, kad sam bio premijer, da se razgovara o suštinskom pitanju i sada smo na tom putu - rekao je Dačić.\n- Mi naravno možemo i da odbijemo tu priliku, ali nemojmo sada mi da se ovde pravimo nevešti, niko nam ne nudi da će KiM ostati celo u granicama Srbije - rekao je Dačić i dodao da nemamo kod svih zemalja podršku i da će velika borba tek da se vodi.\nRTS: Dačić: Može se očekivati ubrzanje dijaloga u Briselu\nBlic: Dačić: Očekuje nas ubrzanje dijaloga u Briselu, došlo je do velike promene\nRadio Televizija Vojvodine: Dačić: Ubrzanje dijaloga u Briselu\nB92: Dačić: Ubrzanje dijaloga u Briselu, neki kraj početka


Treća doza će biti preporučena za građane koji boluju od određenih sistemskih i drugih bolesti. Takođe, oko brojnijih manifestacija da se primeni pravilnik po modelu koji je bio na Egzitu. To praktično znači da će na sve veće skupove, kulturne, sportsle i druge vakcinisani ...\nU poslednja 24 sata u Srbiji je na korona virus testirano je 9.236 osoba, od kojih je 292 pozitivno, dok su dve osobe preminule. U istom danu na respiratorima je bilo 13 pacijenata. Podsetimo da je juče od ukupno 9.709 testiranih osoba, pozitivno bilo 332 osobe , dok preminulih ...\nPravda - 29.07.2021\nU poslednja 24 sata u Srbiji je na korona virus testirano je 9.236 osoba, od kojih je 292 pozitivno, dok su dve osobe preminule. U istom danu na respiratorima je bilo 13 pacijenata. Podsetimo da je juče od ukupno 9.709 testiranih osoba, pozitivno bilo 332 osobe, dok preminulih ...\nKrizni štab Srbije za borbu protiv koronavirusa održao je sednicu posle koje je pozvao građane da se vakcinišu. Lekari su preporučili upotrebu treće doze vakcine Ljudi koji imaju imunodeficijentna stanja bi trebalo da se vakcinišu i trećom dozom, šest meseci posle druge doze, ...\nDr Tepavčević dala preporuku za treću dozu vakcine određenoj grupi građana\nU izjavi za medije, povodom današnje sednice Kriznog štaba, doktorka epidemiolog Darija Kisić Tepačević dala je preporuku za vakcinaciju trećom dozom vakcine protiv koronavirusa za određene grupe građana. Prema rečima doktorke Tepavčević, treću dozu vakcine bi trebalo da prime ...\nMinistarka Darija Kisić Tepavčević obratila se nakon današnje sednice Kriznog štaba gde je zaključeno da se uvodi treća doza vakcine. Ona je otkrila kome je sve ova treća doza namenjena, kao i kada bi trebalo da se primi.\n"Važno je da određene kategorije stanovništva dobiju treću dozu" VIDEO\nRadno aktivno stanovništvo i deca će krenuti u škole i oni moraju biti zaštićeni i zato je jako važan obuhvat vakcinacije, dok je treća doza za hronične bolesnike sa teškim pogoršanjem stanja i za one kod kojih je prisutan pad imuniteta, kao i kod starijih osoba gde ogovor ...


Venecijansko šibicarenje - Sofija Mandić - Peščanik\nU petak, 15. oktobra, Venecijanska komisija će usvojiti mišljenje o Nacrtu akta o promeni Ustava Srbije. Sednici će prisustvovati predsednik Skupštine Srbije Ivica Dačić i ministarka pravde Maja Popović. Kao što smo nedavno naveli na Peščaniku, predsednica Vlade Srbije je mišljenje u pripremi negirala izjavom da je „Vlada dobila pohvale Venecijanske komisije za promenu Ustava u delu o pravosuđu“. Shvativši da je ovo bilo preterano i da će javnost krajem ove nedelje možda primetiti da se radilo o neistini, u asanaciju terena odlučno su krenuli balkanski članovi Venecijanske komisije.\nU vesti koju je objavio Danas, saznajemo da je srpski član Venecijanske komisije i sudija Ustavnog suda Srbije Vladan Petrov izjavio da će se Komisija 15. oktobra izjasniti o Nacrtu akta o promeni Ustava, kao i da on očekuje da mišljenje bude „vrlo pozitivno“. Sa time se slaže i bosanskohercegovački član Komisije Zlatko Knežević, koji je istakao da je za Srbiju veoma važno da dobije pozitivno mišljenje Venecijanske komisije i da „veruje da će se to i dogoditi“. Dakle, sa terena prezentovanja pohvala, uz komšijsku pomoć, prešli smo na teren naručivanja mišljenja, poznatog i uobičajenog načina institucionalnog odlučivanja u Srbiji. Ovo što je pomalo neobično u ovom slučaju jeste što u ovom naručivanju sudeluju upravo članovi tela koje donosi odluku. Da li je u pitanju inercija ili zabluda da se tek spolja, a ne iznutra, može doći do pravične odluke – mogu da odgovore samo Vladan Petrov i Zlatko Knežević. Nadam se da će za to imati priliku, za šta mogu da se postaraju mediji.\nVenecijanska komisija je svojim Pravilima o radu u članu 3a (nezavisnost i nepristrasnost članova) predvidela da će članovi Komisije postupati na način koji je nezavisan, nepristrasan i objektivan u odnosu na bilo koje pitanje o kome Komisija odlučuje. U istom članu pronalazimo i obavezu da se članovi Komisije ne samo tako ponašaju, već i da percepcija njihovog postupanja mora biti takva (seen to be independent, impartial and objective); kao i da prilikom javnog komentarisanja odluka i tekstova Komisije, članovi moraju biti obazrivi.\nNe znamo da li će se gospodin Knežević u petak izuzeti iz glasanja o Nacrtu akta o promeni Ustava Srbije. Svakako bi bilo dobro da to učini, zbog ovde navedenih izjava. Član Komisije Petrov i njegova zamenica će prema Pravilima o radu morati da se uzdrže od glasanja o mišljenju koje se tiče države koja ih je imenovala, ali bi i bez toga postojao drugi osnov za izuzeće – sumnja u sukob interesa. Naime, Petrov je istovremeno bio i u sastavu Radne grupe Skupštine Srbije koja je izradila akt koji će biti predmet odlučivanja.\nDonekle bi moglo da nas umiri to što su članovi komisije i izvestioci o aktu koji je izradio Odbor za ustavna pitanja i zakonodavstvo Narodne skupštine ipak ozbiljni ljudi. To su potpredsednica Komisije i profesorka ustavnog prava Regina Kiener (Švajcarska); zamenik člana Komisije i sudija Vrhovnog suda Martin Kuijer (Holandija), članica Komisije, profesorka ustavnog prava i doskorašnja potpredsednica Evropskog suda za ljudska prava Angelika Helene Anna Nussberger (Nemačka); zamenik člana Komisije i profesor emeritus Jean-Claude Scholsem (Belgija); član komisije i profesor javnog prava Kaarlo Heikki Tuori (Finska); član Komisije i profesor emeritus Pere Vilanova Trias (Andora). Oni će, kao izvestioci, svojim stavovima presudno uticati na buduće mišljenje o promenama Ustava u Srbiji. Teško da bi se na njih moglo uticati balkanskim pokušajima šibicarenja pri donošenju odluka.\nMogli bismo se utešiti i time da gospoda Petrov i Knežević čine tek neznatni deo tela od 62 predstavnika država u Komisiji, za čije je odlučivanje dovoljna većina prisutnih članova. Pojednostavljeno rečeno – od njih ništa ne zavisi. Ipak, imajući u vidu ozbiljnost pitanja koje je na dnevnom redu, a tiče se promene najvišeg pravnog akta u zemlji i to u delu koje se tiče uređenja vlasti, ovakvi istupi ne bi smeli da ostanu nezabeleženi. Ne samo jer su protivni Pravilima o radu Venecijanske komisije, već i jer temeljno govore o koncepciji odlučivanja koju smo patentirali i koju se ne sramimo da kao legitimnu prikazujemo čak i na međunarodnom nivou.


Kazna od 500 KM i zabrana snimanja: Policijaci spriječili novinara Ajdina Kambera u obavljanju posla - eTrafika\n24/04/2020 5 min za čitanje\nTokom novinarskog istraživanja na terenu, policija Unsko–sanskog kantona (USK) napisala je novinaru Ajdinu Kamberu prekršajnu prijavu na osnovu koje bi trebao platiti 500 KM kazne zbog nepoštovanja policijskog sata, iako je postupao po instrukcijama o kretanju dobijenim od Federalne uprave civilne zaštite (FUCZ). Već sutradan ga je policija ponovo spriječila u obavljanju svog posla, zabranivši mu da snima prebacivanje ljudi u pokretu u kamp Lipa u okolini Bihaća.\nPiše: Nataša Tomić, foto: Ajdin Kamber\nPrvi slučaj se desio na području planine Plješevice, gdje je Kamber 21. aprila pratio grupu izbjeglica i migranata sa namjerom da ih snima kako bi napravio reportažu.\n“Ovom tematikom se bavim duže od pet godina i želio sam saznati šta se dešavalo u proteklom periodu s obzirom na pojavu koronavirusa kao i restrikcija koje su na snazi u cilju suzbijanja epidemije. U povratku sa terena na padinama Plješevice oko 20:30 mi prilaze pripadnici Granične policije BiH kojima sam dao na uvid dokumente, novinarske akreditacije te sam im objasnio da sam na zadatku i da pripremam novinarsku priču, na što oni odgovaraju da je započelo vrijeme policijskog sata te su pozvali policiju USK. Gotovo dva sata na hladnoći su trajale provjere i pokušavao sam policajcima objasniti situaciju i razloge zbog kojih sam tu, kao i da imam odobrenje da radim u tom periodu”, tvrdi Kamber.\nOn dodaje i da je nekoliko dana ranije kontaktirao Federalnu upravu civilne zaštite (FUCZ) kako bi provjerio šta mu je potrebno za nesmetan rad tokom policijskog časa.\n“Upravo da izbjegnem ovakvu situaciju sam nekoliko dana ranije (16. aprila) poslao email Federalnoj upravi civilne zaštite, koja je donijela Naredbu o policijskom satu i ograničenju kretanja, te sam od njih tražio upute što mi je sve potrebno kako bih mogao obavljati posao i kako bih izbjegao neugodne situacije. Portparolka FUCZ me nazvala i objasnila da mi je sasvim dovoljna novinarska akreditacija. Iako sam sve ove informacije prenio policajcima i predložio im da kontaktiraju FUCZ, oni su naposljetku odlučili da mi napišu prekršajnu prijavu i dali uplatnicu kojom bi trebao sa 500 KM napuniti budžet USK”, kaže Kamber.\nO dobijanju prekršajnog naloga obavijestio je FUCZ, čija mu je portparolka ponovila da ima pravo biti na terenu i raditi za vrijeme policijskog sata, za šta je dovoljna samo novinarska akreditacija, jer se radi o slobodnom novinaru, bez stalnog zaposlenja.\nProblemi su se nastavili i narednog dana, 22. aprila, kada je Kamber namjeravao snimati akciju premiještanja ljudi u pokretu u novoformirani kamp Lipa pored Bihaća. Kako ističe, njegov rad su omeli policijski službenici na čelu sa komesarom Mujom Koričićem te mu zabranili snimanje akcije. Pitali su ga zašto je tu i ko mu je dozvolio da radi, te rekli da ukoliko želiti pratiti akciju treba da ide u štab policije i kod portparola, a ne na teren.\n“Kazao sam da znam da je u toku policijska akcija, da policiju ni na bilo kakav način ne ometam u poslu, na distanci sam, imam odobrenje za snimanje i to je moje pravo, kao i da istu akciju već dva dana prate i snimaju i drugi mediji, da ne vidim u čemu je problem. Komesar je rekao da me provjere jer sam sinoć platio kaznu pa je zapovijedio policajcu da ‘završi to’, te je otišao. Policajac je potom vršio provjere, razgovarao telefonom i fotografisao akreditacije. Kada je započela akcija prebacivanja izbjeglica i migranata iz objekta u autobus pitao sam policajca da li mogu raditi na što mi je odgovorio ‘Čekaj da provjerimo je li to–to’ te sam ostao uskraćen u obavljanju posla i izvještavanju dok akcija nije završila”, kaže Ajdin Kamber.\nOn dodaje da mu je policajac upozoravajuće rekao: “Ukoliko se utvrdi da ste neovlašteno to radili znate šta slijedi”.\n“Tražio sam da mi pojasni šta tačno. Kazao je: ‘Da ste neovlašteno bili u ovom prostoru… Ukoliko budete to iskoristili mi ćemo najvjerovatnije protiv vas pokrenuti krivični postupak’”, priča Kamber.\nSlučaj je prijavljen, između ostalog, Ombudsmanu za ljudska prava te Udruženju BH novinari, koje je u razgovoru za eTrafiku izjavilo da će Kamber od njih dobiti pravnu pomoć i da će se obratiti komesaru policije.\n“Primili smo prijavu Ajdina Kambera u FMHL (Liniji za pomoć novinarima) i već je od BH novinara dobio potvrdu da kao frelencer može obavljati svoje poslove na terenu i u vrijeme policijskog sata. Također, dobit će od FMHL pravnu pomoć i advokata da razriješi sve probleme koje ima u USK u obavljanju profesionalnih novinarskih zadataka. Osim toga, BH novinari će se obratiti i komesaru policije USK i zatražiti poštivanje prava novinara”, tvrde u Udruženju.\nFederalna uprava civilne zaštite je na naše pitanja o tome da li je novinarima dozvoljen rad tokom policijskog časa, te šta je od dokumenata neophodno kako bi oni mogli neometano raditi svoj posao odgovorila da “važećom Naredbom do danas novinari nisu bili izuzeti iz zabrane kretanja u vremenu trajanja policijskog sata na području FBiH”, što se ne podudara sa informacijama koje je FCUZ dala Kamberu, što je rezultiralo prekršajnom prijavom.\nMUP USK nije odgovorio na naše upite o ovom slučaju.\nAjdin KamberBihaćizbjeglicekoronaljudi u pokretumigrantiMUP USKNapadi na novinareNataša TomićNovinarstvopolicijaStop nasilju nad novinarima


NovaEnergija.net » WhatsApp WhatsApp – Page 2 – NovaEnergija.net\nKorisnici WhatsApp–a, koji nisu aktivirali opciju za bekapovanje sistema, i pored toga će moći da čitaju obrisane poruke – i to jednostavnom reinstalacijom aplikacije.\nKada se WhatsApp ponovo instalira označene za “brisanje” će se vratiti. Te poruke, ustvari, nikada nisu ni nestale iz telefona, već su samo bile sakrivene iza naziva “poruka je obrisana”.\nNakon ponovne instalacije, poruke gube oznaku “obrisano”, pa više ne ostaju sakrivene od korisnika.\nVraćanje obrisanih poruka reinstalacijom aplikacije mnogo je lakše i sigurnije, u odnosu slučaj iz 2017. godine, kada je otkriveno da su obrisane poruke završavale u istoriji rada samog telefona.\nRazlog za oprez je to što aplikacije koje imaju pristup istoriji rada telefona mogu da sadrže potencijalno opasne viruse, kao i da ugroze privatnost korisnika.\nObrisane WhatsApp poruke ipak možete da povratite was last modified: February 2nd, 2019 by Ivana Karanović


Politika kolačića - S&L Jokić - Satovi i nakit\nKao i većina sajtova na internetu, sajt www.s-l.co.rs tzv. “kolačiće”. Korišcenje kolačića je standardna praksa na internetu. Medutim, Vi uvek možete odlučiti da želite da prestanete da ih koristite. Možete ih jednostavno ručno obrisati ili svoj browser posebno podesiti za rad sa kolačićima.\nS&L JOKIĆ na svom sajtu koristi sopstvene kolačiće ("kolačići prvog lica"), ali takođe dozvoljava i odabranim trećim licima da instaliraju svoje kolačiće ("kolačići trećeg lica") na korisnikov uređaj. Uz ovu saglasnost, korisnik se slaže sa upotrebom kolačića od strane S&L JOKIĆ i trećih lica.


U Londonu usvojena zajednička izjava o slobodi medija • RTK\nZemlje učesnice Globalne konferencije za medijske slobode u Londonu usvojile su zajedničku izjavu u kojoj se obavezuju da će zajedno raditi na zaštiti medijskih sloboda i podržati razvoj raznovrsnih i nezavisnih medija koji rade u javnom interesu. Izjavu je potpisao i ministar spoljnih poslova Srbije, Ivica Dačić, koji je učestvovao na konferenciji.\n„Kao vlade, naša je odgovornost da osiguramo da narod u našim zemljama može da uživa u svim svojim ljudskim pravima i dobrobitima koje oni donose društvu“, navodi se u izjavi.\n„Naše vlade treba da rade na tome da osiguraju da oni koji krše ljudska prava koja podupiru slobodu medija, bilo da se radi o vladama ili privatnim telima, za to odgovaraju“, navodi se u tekstu i dodaje da je potrebno pružiti solidarnost vladama koje preduzimaju korake da ojačaju zaštitu tih prava.\n„Naše zemlje su posvećene tome da rade zajedno da zaštite medijske slobode, mi smo posvećeni tome da ćemo se izjašnjavati i zajedno delovati kroz Koaliciju za medijske slobode,“ navodi se u tekstu.\nGrčka zatvara tri najveća izbeglička kampa?\nTreći izbori u Izraelu za godinu dana\nBolivija: Nove žrtve u protestima protiv vlasti\nAbe ušao u istoriju\nHaradinaj: Kosovo je spremno za pravno obavezujući sporazum\nDa li Kosovo ide u pravcu novih izbora?\nObeležava se Međunarodni dan deteta i dečijih prava\nTači dodelio Predsedničku medalju Kancelariji Svetske banke\nZvanično: Murinjo novi menadžer Totenhema


Kon: I dalje veliki pritisak na bolnice, skoro 1.000 hospitalizacija dnevno - Glas Zaječara\nHome Društvo Kon: I dalje veliki pritisak na bolnice, skoro 1.000 hospitalizacija dnevno\nKon: I dalje veliki pritisak na bolnice, skoro 1.000 hospitalizacija dnevno\n„U Beogradu se naslućuje da će tog efekta biti, jer u poređenju sa podacima od prošlog vikenda, dolazi do blagog opadanja broja zaraženih“, rekao je Kon.\nOn je istakao da je pritisak na bolnice i prijem i dalje veoma veliki, skoro 1. 000 hospitalizacija dnevno i dodao da je bolnica u Batajnici došla u bitnom trenutku.\n„U ovom trenutku sistem je prenapregnut, ali još uvek ima mesta i ni jedan jedini pacijent se ne ostavlja bez nege“, rekao je Kon.\nOn je objasnio da ne možemo imati odjednom tolike količine vakcina kako bi se svi vakcinisali, i dodao da će se taj proces dešavati minimum godinu dana.\n„Zbog toga su bitni planovi vakcinacije, prioriteti i uključivanje svim institucija koje potvrđuju bezbednost“, rekao je Kon.\nU svim situacijama kada neko proizvodi nešto što je korisno, uvek se nađe neko ko pravi lažne kopije i pokušavaju da dođu do „lakog“ novca, upozorio je on i ocenio da je bitno da se o tome govori, kako bi ljudi bili obavešteni da ne nasedaju.\nGovoreći o merama pred predsojeće praznike, on je rekao da sve zavisi od rezultata, ali „moramo na neki način odvratiti veliki upliv naših građana, kao što je bilo pred Uskrs“, jer svuda u Evropi je korona prisutna.\nPrethodni tekstU Zaječaru danas oblačno sa vetrom: Popodne kiša\nNaredni tekstDeo Velikog Izvora u ponedeljak bez struje na pola sata


Bisljimi: Energetski sporazum o energetici biće zasnovan na Briselskom sporazumu 2013 i 2015 - Radio Sto Plus\nBisljimi: Energetski sporazum o energetici biće zasnovan na Briselskom sporazumu 2013 i 2015\nZamenik premijera i šef pregovaračke ekipe Kosova u dijalogu sa Srbijom, Besnik Bisljimi izjavio je da je Kosovo veoma blizu finalizacije sporazuma za početak primene energetskog vodiča, koji ima za cilj da stavi na kolosek probleme snabdevanja i plaćanja energije u četiri opštine na...\n„Što se tiče najnovijih dešavanja, izjava i izveštaja, dozvolite mi da vas obavestim i uverim da: – Svaki eventualni dogovor Kosova i Srbije po pitanju energetike, neće promeniti ni jedan zarez izvan onoga što je već dogovoreno u Briselu 2013. i 2015. – U ime Kosova pregovara samo vlada Republike Kosovo“, rekao je on.\nPrema njegovim rečima, sastanak KEDS-a i srpske strane, organizovan u Istanbulu 9. juna, imao je samo za cilj da se obezbede garancije za četiri usluge ugovorene 2015. godine, ugradnju brojila za energiju, održavanje brojila, fakturisanje i isplatu.\nDodao je da na severu neće biti dodatnih operatera osim Elektroservera i dodatnih usluga u oblasti distribucije, osim četiri navedene usluge, dogovorene 2015. godine koji važe i izvan četiri opštine na severu zemlje.\n„Naredni dani su kritični za finalizaciju dogovora za početak implementacije energetske mape puta, u kom slučaju može doći do kampanja dezinformacija koje imaju za cilj da naruše proces i održe na snazi problem. Zato pozivam sve da budu još oprezniji u primanju i širenju nepotvrđenih informacija. Obaveštavaćemo vas o svim zvaničnim dešavanjima“, napisao je on na fejsubuku.\nPredsednik Srbije Aleksandar Vučić je pre nekoliko dana izjavio da su u razgovoru sa predstavnicima kompanije KEDS ostali da se usaglase samo tehniči detalji i da će rezultata biti narednih dana.


PREDSJEDNICIMA SKUPŠTINSKIH TIJELA POVEĆAVAJU NAKNADE I PLATE ZA 10 % - TPtimes.news\nPREDSJEDNICIMA SKUPŠTINSKIH TIJELA POVEĆAVAJU NAKNADE I PLATE ZA 10 %\nPoslanicima u Narodnoj skupštini Republike Srpske koji su predsjednici skupštinskih radnih tijela, pozamašne plate i naknade biće uvećane za dodatnih deset odsto i to bez obzira na to da li je to radno tijelo taj mjesec održalo ijednu sjednicu.\nPlata profesionalnih poslanika, odnosno onih koji su zaposleni u Narodnoj skupštini u punom kapacitetu iznosi oko 2.580 KM, bez minulog rada, dok ukoliko je taj poslanik i predsjednik određenog radnog tijela na platu dobija još 255 maraka.\nNaknada koju primaju poslanici koji nisu zaposleni u NSRS iznosi 70 odsto osnovne plate profesionalnih poslanika, odnosno oko 1.800 KM, a ako obavljaju dodatne poslove naknada im se uvećava za iste iznose kao profesionalnim poslanicima.\n„Predsjednici radnih tijela primaju uvećanje od deset odsto na mjesečnom nivou, bez obzira na broj zakazanih i održanih sjednica radnih tijela“, potvrdili su za CAPITAL u Narodnoj skupštini Republike Srpske (NS RS)\nNa pitanje novinara portala CAPITAL da li postoji zakonska obaveza o broju sjednica koje poslanici u toku jedne godine moraju održati u NS RS su odgovorili da ne postoji obaveza ni ograničenje u vezi sa brojem održanih sjednica radnih tijela.\nOvo u prevodu znači da je predsjednicima radnih tijela mjesečna naknada od deset odsto zagarantovana iako ne održe nijednu sjednicu.\n„Radna tijela razmatraju pitanja iz svoje nadležnosti propisane Poslovnikom Narodone skupštine i zasjedaju shodno propisanim nadležnostim i na osnovu dnevnog reda sjednica Skupštine“, pojasnili su u NS RS.\nUkoliko uzmemo u obzir da Narodna skupština Republike Srpske ima čak 27 radnih tijela, a samim tim i 27 predsjednika očito je da će oko 5.000 maraka mjesečno građani Republike Srpske izdvojiti samo na uvećanja njihovih plata ili naknada što na godišnjem nivou iznosi oko 60.000 KM.\nPrema Budžetu Republike Srpske za ovu godinu NS RS raspolaže sa oko deset miliona maraka od čega se na rashode za bruto svih zaposlenih među kojima su i profesionalni poslanici odnosi 6,7 miliona maraka.\nZa rashode smještaja skupštinskih poslanika planirano je oko 250.000 KM, a mimo svega ovog za grantove poslaničkim klubovima je planirano čak pola miliona maraka.\nPodsjetimo, kako je CAPITAL ranije pisao ako je poslanik šef kluba poslanika plata mu se uvećava za 383 KM, a ako je zamjenik šefa kluba poslanika uvećava se za 128 KM.\nCAPITAL je takođe objavio, a kako je i rečeno u Centru civilnih inicijativa (CCI) uz minuli rad, može se reći da je prosječna plata profesionalnog poslanika oko 3.000 KM.\nPrevious articleSKANDALOZNI GRADONAČELNIK\nNext articleTEST PRED OPŠTE IZBORE


Tadić: Prvi korak je na Crnoj Gori - B92\nArhiva » Vesti » B92 15.11.2008\nTadić: Prvi korak je na Crnoj Gori\nBeograd, Podgorica, Skoplje -- Predsednik Srbije Boris Tadić izjavio je da Srbija želi najbolje odnose sa Makedonijom i Crnom Gorom, ali da je na vladama tih zemalja da učine prvi korak.B92 subota, 15. novembar 2008. B92\n"Sada nije na Srbiji da vraća ambasadore Crne Gore i Makedonije, već te države treba da izađu s predlogom ko bi bili njihovi novi ambasadori u Srbiji. Tek potom država Srbija će da proceni situaciju i donese adekvatnu odluku koja će štititi interese građana", rekao je Tadić u intervjuu za agenciju Beta.Pošto su te dve zemlje priznale jednostrano proglašenu nezavisnost Kosova, Srbija je uskratila gostoprimstvo njihovim ambasadorima. Roćen: Strateško opredeljenjeMinistar inostranih poslova Crne Gore Milan Roćen ocenio je da je izjava predsednika Borisa Tadića da Srbija želi najbolje odnose sa Crnom Gorom na liniji strateškog opredeljenja te države.Roćen je precizirao i da je strateško opredeljenje Crne Gore da gradi najbolje odnose sa svim susedima, preneli su podgorički mediji."Normalizacija odnosa sa Srbijom sada je u ravni diplomatskih procedura, u saglasnosti sa Bečkom konvencijom. Mi ćemo dalje poteze povlačiti u skladu sa našom politikom po kojoj je Crna Gora prepoznata kao faktor mira i stabilnosti u regionu", rekao je Roćen.Tadić je rekao da Srbija nije spustila diplomatske odnose sa Crnom Gorom i Makedonijom na nivo otpravnika poslova, već je zadržan isti nivo odnosa, kao i da je u "diplomatsko-tehničkom smislu ostavljen potencijal obnove tih odnosa". "Time smo još jednom pokazali da nam je namera da održimo dobrosusedsku saradnju i najbolje moguće odnose u ovim političkim prilikama kako građani nasih zemalja ne bi trpeli stetu", rekao je predsednik Srbije. Tadić je rekao da su bilateralni odnosi sa Crnom Gorom i Makedonijom poremećeni nakon priznanja nezavisnosti Kosova i Metohije i da "nema nikakve dileme" da je uskraćivanje gostoprimstva ambasadorima tih zemalja bila "prirodna reakcija države Srbije". Uskoro novi makedonski ambasador Makedonski predsednik Branko Crvenkovski pozvao je danas Vladu u Skoplju da počne konsultacije o imenovanju novog ambasadora u Srbiji. Crvenkovski je pozdravio izjavu predsednika Srbije Borisa Tadića datoj agenciji Beta, u kojoj je Tadić naveo da je sada na Crnoj Gori i Makedoniji da izađu s novim predlogom ambasadora u Beogradu, saopšteno je iz kabineta makedonskog predsednika. Predsednik Makedonije naglasio je da takva poruka daje mogućnost za normalizovanje odnosa između Srbije i Makedonije.Povodom izjave crnogorskog premijera Mila Đukanovića da je na Srbiji da nešto uradi, jer je Srbija poremetila odnose sa Crnom Gorom, on je kazao da je "očigledno došlo do zanemarivanja činjenice da je Crna Gora priznala nezavisnost Pokrajine koja je deo srpske suverenosti". "Tu istorijsku i pravnu činjenicu sigurno zna i premijer Crne Gore. Ovo je jedna delikatna situacija u kojoj se nalazimo i očekujem da vidim šta će Crna Gora uraditi u ovom trenutku", rekao je Tadić. On je dodao da je dobio informaciju da se Crnoj Gori "ne žuri da poboljšava odnose sa Srbijom" i ocenio da to nije od koristi ni za koga i da bi svakome trebalo da se žuri da napravi što bolje odnose sa susednim državama, a da istovremeno svako vodi računa da ne uradi ništa što bi poremetilo te odnose. "Srbija i u datim okolnostima, braneći vlastiti integritet, što je sveto pravilo svake legitimne demokratije, traga za najboljim mogućim rešenjem da ima najbolje odnose sa svim državama", rekao je Tadić. O odnosima sa HrvatskomUpitan da komentariše trenutno stanje odnosa Srbije i Hrvatske, povodom kritičkih izjava zvaničnika obe zemlje, on je rekao da su odnosi dve zemlje "ključne za stabilnost Balkana" i da zato "nikome nije od koristi da odnosi budu loši i da se smanji nivo bilateralne saradnje". Predsednik Srbije je rekao da je nedavno u Varšavi razgovarao s hrvatskim predsednikom Stjepanom Mesićem i da su se saglasili da "nikome nije od koristi da odnosi Srbije i Hrvatske praktično ne postoje". "Ako smo krenuli uzlaznom linijom, sada je došlo do zastoja naših bilateralnih odnosa zbog hrvatskog priznanja Kosova, i to ima svoje ekonomske posledice, a što je još značajnije, snižavanje bilateralnih odnosa može ugrožavati interese naših građana. To mora da se izbegne na svaki način", rekao je Tadić. On je rekao da misli da je "učinio dosta" za razvoj odnosa Srbije i Hrvatske, navodeći i da se izvinio pripadnicima hrvatskog naroda koji su bili "žrtve zločina koje je učinio neko u ime srpskog naroda", ali da "nikada slično izvinjenje sa hrvatske strane nije usledilo". "Očigledno je da u hrvatskoj politici ne postoji svest o neophodnosti izvinjenja i za velike žrtve koje je imao srpski narod. To ne ide u prilog poboljšanju bilateralnih odnosa i njihove izgradnje u budućnosti", rekao je Tadić. On je rekao da se na skoro svakom sportskom skupu u Hrvatskoj uzvikuje "neshvatljiva parola - Ubij Srbina", na koju reaguje "svaki građanin Srbije kao da se na njega odnosi", a da pritom hrvatska politika "na to gleda sa lakoćom, kao da je to pitanje političkog slenga, a ne jedna zastrašujuća politička, necivilizacijska poruka koja ima svoje ishodište u istoriji". "Veoma sam uznemiren zbog te činjenice, a još više me uznemiruje činjenica da iz Evrope ima vrlo malo reakcija na takvu atmosferu koja se stvara na sportskim utakmicama. Takve vrste parola moraju da se izbegavaju u čitavom regionu, jer su opasne", rekao je predsednik Srbije. Rekavši da su Srbija i Hrvatska "imale bolju fazu ekonomskih odnosa", Tadić je istakao da je Srbija bila otvorena za hrvatske proizvode, ali je naveo da "to sa hrvatske strane nije bio slučaj". "Tu nema dileme, Srbija je otvoreno društvo i treba pustiti ekonomiju da bude slobodna i da sama reguliše svoje odnose. Ne bi trebalo zloupotrebljavati poslovne i ekonomske interese i principe zarad nekakvih neraščišćenih političkih računa i to su principi na kojima današnja Srbija vidi perspektivu hrvatsko-srpskih odnosa", rekao je Tadić. O Evropskoj uniji i HaguUpitan da li u daljem procesu pridruživanja Evropskoj uniji očekuje nova politička uslovljavanja, on je kazao da ne može reći građanima da više nikakvih uslovljavanja neće biti. "Biće toga, ali veština naših političara mora se ogledati u moći da izbegavaju eventualna uslovljavanja i da se bore za interese naših građana. I borićemo se dalje", rekao je predsednik Srbije. Prema njegovim rečima, proces pridruživanja EU bio je usporen zbog blokade parlamenta Srbije, zbog čega nije bilo potrebne dinamike u donošenju zakona neophodnih za vizne olakšice. "Čeka nas ozbiljan i vrlo konkretan posao u narednom periodu. Još nije izgubljena šansa da 2009. godine dođemo na belu šengensku listu", rekao je Tadić. Povodom predstojećeg izveštaja glavnog tužioca Haškog tribunala Serža Bramerca Savetu bezbednosti UN o saradnji Srbije s tim sudom, Tadić je izrazio nadu da je još moguće da Srbija dobije "ne samo pozitivan izveštaj nego, što je još važnije, i pozitivan stav svih 27 država EU o implementaciji Sporazuma o stabilizaciji i pridruživanju koji smo potpisali". "Potpuno sam ubeđen da je Srbija, posebno nakon formiranja nove vlade, pokazala puni nivo saradnje s Haškim tribunalom i da čini sve što može da se okonča saradnja sa tim sudom", rekao je Tadić. Boris Tadić je rekao da je akcija traganja za haškim beguncima i drugima koji su izvršili neko krivično delo "permanentna". "Mi poštujemo međunarodne obaveze i taj proces će biti završen". "U ovom trenutku, na žalost, ne mogu da preciziram kada, ali biće završen. Ubeđen sam da je i građanima Srbije više dosta da slušaju o tome kako se traga za haškim beguncima i da žele da se ta priča stavi ad acta", rekao je Tadić.\nSrbija čeka poteze Podgorice i Skoplja\nBlic subota, 15. novembar 2008.\nRoćen: Izjava Tadića na liniji strateškog opredeljenja\nMegafonija subota, 15. novembar 2008.\nRoćen o normalizaciji odnosa sa Srbijom\nMondo subota, 15. novembar 2008.\nTadić: Crna Gora i Makedonija su na potezu\nNa potezu Crna Gora i Makedonija\nRTS subota, 15. novembar 2008.\ngjemal gjema (se)\ntrla baba lan da joj prode dan, pesma koju tadic peva crnoj gori i makedoniji pa opametio se presednik i vidi da bes komsija zivot ne ide dalje, tako ce jednog dana istu pesmu pevati o kosovu i pozvati tacija ili sejdia na rucak pa tako se ide u evropu bravo presednice\nSudar autobusa i automobila u Beogradu, dvoje povređenih\nTelegrafpre 20 minuta\nGde investiratipre 1 sat


Zbog nasilja nad migrantima suspendovana trojica hrvatskih policajaca - Jajce Online\nNaslovnica SVIJET Zbog nasilja nad migrantima suspendovana trojica hrvatskih policajaca\nDirektor policije Nikola Milina u petak je izvijestio da su trojica policajaca koji su učestvovali u snimljenom nasilju nad migrantima na granici s BiH udaljeni s dužnosti oprotiv njih slijedi disciplinski postupak.\nMilina je kazao da je radna grupa, oformljena nakon što je u medijima objavljen snimak na kojoj maskirane osoba s dijelovima policijske opreme tuku migrante, otkrila da se radi o službenicima interventne policije.\n“Naše je da ovo rasvijetlimo do kraja. Ne želimo da bilo koji pojedinačni slučaj utiču na pohvale koje hrvatska policija dobija u zaštite vanjske granice EU, ali i drugim poslovima”, kazao je.\nPonovio je i da nema naredbi o nasilju, te da kao glavni direktor lično najmanje tri puta sedmično načelnike policijskih uprava upozorava da nije dopuštena nikakva nezakonita upotreba sile, posebno prema ranjivim kategorijama, među kojima su i migranti.\nDa su migrante tukli policajci, ranije je potvrdio i hrvatski ministar unutrašnjijh poslova Davor Božinović, nakon sastanka ministara unutrašnjih poslova država članica EU-a, javila je Hina.\nPrethodni članakBiH: Koruptivne afere tokom pandemije\nNaredni članakČampara traži od Ustavnog suda BiH da proglasi Dodika nesposobnim za vršenje funkcije člana Predsjedništva BiH


Tusk: Evropa će jedinstveno stati uz Ukrajinu\nPredsjednik Evropskog savjeta Donald Tusk u ponedjeljak je osudio ruski napad na ukrajinske brodove u Keričkom moreuzu.\n"Osuđujem rusku upotrebu sile u Azovskom moru. Ruske vlasti moraju vratiti ukrajinske mornare i brodove i uzdržati se od daljih provokacija" rekao je Tusk nakon telefonskog razogovora sa ukrajinskim predsjednikom Petrom Porošenkom.\n"Evropa će jedinstvno stati uz Ukrajinu" poručio je predsjednik Evropskog savjeta.\nSavjet bezbednosti Ujedinjenih nacija danas održava hitan sastanak zbog vojnog sukoba između Rusije i Ukrajine, a na zahtev obe zemlje.\nParlament Ukrajine danas održava vanrednu sednicu na kojoj će se konsultovati za vojnim zvaničnicima o uvođenju ratnog stanja, nakon što su ruske snage otvorile vatru na ukrajinske brodove u Crnom moru sa obale krimskog poluostrva.\nReuters, pozivajući se na svjedoke, javlja da se tri ukrajinska broda - dva broda ukrajinske ratne mornarice i jedan tegljač – nalaze u Keričkoj luci kod Krima i da se oko njih mogu vidjeti ljudi u uniformama mornarice.


Zoran Radojičić: Plašim se da Sajam neće biti dovoljan da primi sve obolele od koronavirusa | Hronika\nPočetna strana > Hronika > Zoran Radojičić: Plašim se da Sajam neće biti dovoljan da primi sve obolele od koronavirusa\n„Jasno je da očekujemo veliki broj pacijenata i moramo da predviđamo unapred. Misim i plašim se, a ne želim, da će sajam biti nedovoljan i da ćemo morati sportske objekte da pripremamo i prilagođavamo da mogu da prime veliki broj pacijenata“, rekao je Radojičić za TV Hepi.\n„Iskustvo pokazuje da je samoizolacija, smanjenje kontakata, neophodna. Sedite kući, ne sastajte se sa drugima“, poručio je Radojičić koji je lekar po profesiji.\nNi taj verski fanatizam nije dobar u vreme epidemije, sigurno da je vera u Boga veoma značajna u svim ovim borbama, ja se kao vernik toga držim, ali fanatizam nikad nije dobar, može da pogorša situaciju i kroz istoriju se uvek tako to i reperkutovalo\n„Pitanje vakcinacije je prethodnih godina bilo aktuelizovano, da li da se ljudi vakcinišu ili ne, i vršila se propaganda protiv vakcinacije, a pokazuje se koliko je taj populizam opasan“, rekao je Radojičić.\n„Ni taj verski fanatizam nije dobar u vreme epidemije, sigurno da je vera u Boga veoma značajna u svim ovim borbama, ja se kao vernik toga držim, ali fanatizam nikad nije dobar, može da pogorša situaciju i kroz istoriju se uvek tako to i reperkutovalo“, rekao je Radojičić.


“Za razliku od sadašnjeg Ustava, VSS više ne obezbeđuje položaj sudova i sudija, već samo garantuje. On ne upravlja sudskim sistemom, već samo statusnim položajem sudija i isto tako neće preuzeti sudski budžet, što je sve u suprotnosti sa strategijom i akcionim planom o poglavlju 23”, precizirala je ona.\nKako je navela “jako je ugroženo” načelo nepremostivosti sudija, jer predloženim amadmanima sudije ostaju bez pravnog leka ukoliko budu privremeno upućivani u druge sudove po nalogu predsednika suda.\n“Nametanjem Ustava i lošom procedurom neće niko imati koristi, to onemogućava dugoročan društveni dogovor”, rekla je Boljević.\n“Jukom izražava zabrinutost da Ministarstvo pravde nije u potpunosti poštovalo rešenja koja je Venecijanska komisija preporučila u pogledu sastava Visokog saveta sudstva (VSS), a to je da predstavici izvršne vlasti, koji mogu da budu izabrani u VSS, nemaju prava glasa u ovom telu, koje je određeno kao garant nezavisnosti sudstva”, rekao je Antojnijević.\n“Za nekoliko dana započinje rasprava o ponuđenim rešenjima, sa kojim se pre svega moraju složiti gradjani, zbog kojih se depolitizacija sudstva i sprovodi. Komitet pravnika za ljudska prava apeluje da se u raspravi moraju čuti i uvažiti stavovi ustavnopravne nauke i struke – sudija i tužilaca, koji se godinama i decenijama zalažu za unapredjenje pravosuđa, kao i profesora iz ove oblasti, a koji su do sada ostali po strani”, rekao je Antonijević.


Najsmrdljivije voće rješenje jednog od najvećih tehnoloških problema? - Impuls\nObjavljeno: Utorak, 03 Mart 2020 08:40\n"Bodljikava" biljka durijan nije toliko poznata izvan Azije, vjerovatno zbog toga što miris njenog ploda neki opisuju kao "smrad leševa u truljenju", dok ga drugi sa uživanjem tamane u velikim količinama, pošto je njegov kompleksan ukus poprilično različit u odnosu na miris.\nUskoro bi, međutim, ova biljka mogla da postane veoma poznata u svijetu, nezavisno od toga ko šta misli o njoj, budući da su naučnici pronašli potencijalno veoma važnu mogućnost njene svakodnevne upotrebe - brzo punjenje baterija naših elektičnih uređaja, a možda čak i automobila sa električnim pogonom.\nRazlog tome je način na koji je priroda "dizajnirala" ovu voćku. Naučnici su otkrili da, kada se biološki otpad nastao od ove biljke ispresuje, on se pretvara u "superkapacitatore" sposobne da uskladište velike količine energije.\nNaučnici tvrde da "strukturalna preciznost prirodne biomase sa hijerarhijski raspoređenim porama, koje su nastajale tokom miliona godina biološke evolucije" predstavlja izuzetan resurs za dalju proizvodnju materijala zasnovanih na ugljeniku. Ova biomasa pokriva velike površine zemlje, a dobra provodljivost njenih slojeva omogućava odvijanje elektrohemijskih reakcija (jonske difuzije i protok napona velike gustine), piše Ubergizmo.\nInače, ideja da je priroda ta koja može da nam omogući rješenja za neke od najčešćih savremenih tehnoloških problema nije nova.\nSkoro svi smo još u školi imali priliku da izvodimo jednostavnije eksperimente kao što je korišćenje običnog krompira umjesto baterije, pa bi ovo rješenje u budućnosti moglo da nam donese izdržljivije i dugotrajnije baterije, koje se brže pune.


pink.rs | Vesić predložio da tri najzaslužnija gradonačelnika Beograda dobiju spomenike u prestonici: Naš grad danas ne bi bio ovakav kakav jeste da nije bilo tih časnih i velikih ljudi!\nVesić predložio da tri najzaslužnija gradonačelnika Beograda dobiju spomenike u prestonici: Naš grad danas ne bi bio ovakav kakav jeste da nije bilo tih časnih i velikih ljudi!\nZamenik gradonačelnika Beograda Goran Vesić uputio je gradskoj Komisiji za spomenike i nazive trgova i ulica zvaničan predlog da se u Beogradu podignu spomenici trojici nekadašnjih gradonačelnika - Milošu Savčiću, Vladi Iliću i Branku Pešiću.\n"Imao sam posebnu čast i zadovoljstvo da kao građanin Beograda i zamenik gradonačelnika uputim zvaničan predlog da se u Beogradu podignu spomenici trojici najzaslužnijih i najboljih gradonačelnika u 20. veku", rekao je Vesić za Tanjug.\nDodao je da je Savčić ostao upamćen po tome što je zadužio svoje privatne kompanije da bi grad Beograd dobio povoljniji kredit nego što je do tada imao i da je u njegovo vreme Beograd počeo da napreduje, sustiže druge gradove u Kraljevini Jugoslaviji i postaje moderan evropski grad.\n"S obzirom da se za Savčića vezuju Dedinje i Senjak, odnosno širenje grada u tom pravcu, predložio sam da on dobije spomenik na uglu Bulevara kneza Aleksandra Karađorđevića i Bulevara vojvode Putnika", rekao je Vesić.\nIlić je bio gradonačlenik Beograda od 1935. do 1939. godine i u njegovo vreme Beograd je postao industrijski centar Kraljevine Jugoslavije i prvi put je po industrijskom značaju uspeo da postane značajniji od Zagreba i nekih drugih gradova, kao i najmnogoljudniji grad u Kraljevini Jugoslaviji, rekao je Vesić.\nDodao je da je Ilić gradio radničke stanove za svoje zaposlene i da je, kao gradonačelnik Beograda, poklonio Beogradu zemljište na kome se danas nalazi Zološki vrt, izgradio ga i kupio životinje među kojima je i aligator Muja koji je i danas živ.\n"Na taj način je pokazao kako se voli svoj grad. Nažalost, posle Drugog svetskog rata je osuđen, oduzeta mu je sva imovina. Osuđen je na zatvorsku kaznu bez ikakvog razloga, samo zato što je bio bogat i što su ga smatrali političkim protivnikom da bi kasnije umro u teškoj bedi. Ali, sećanje na Vladu Ilića ostaje i mi na ovaj način želimo da se iskupimo i kažemo izvini za sve ono što mu se desilo u gradu koji je toliko voleo i u koji je toliko uložio", rekao je Vesić.\nKada je reč o Branku Pešiću, Vesić je rekao da je on sigurno najuspešniji gradonačelnik Beograda, ako se posmatra period posle oslobođenja, i dodao da su u njegovo vreme izgrađeni Beograđanka, Gazela, napravljen autoput kroz Beograd, hotel Jugoslavija.\n"Ono što je zajedničko za ova tri gradonačelnika, osim možda manje za Pešića, je da ih savremenici nisu baš razumeli. Bilo je mnogo podmetanja, recimo Pešić je morao da daje izjavu u policiji zašto Gazela ima šest traka jer se to smatralo rasipništvom, a danas da ima 16 traka ne bi bilo dovoljno, da ne pričam o tome kakvi su novinski tekstovi bili kada se gradila Beograđanka u kojima su je nazivali crnom udovicom i crnom zgradom u belom gradu", rekao je Vesić.\nKako je dodao, tek kada je prošlo mnogo decenija posle njihove smrti, građani su razumeli kakvi su oni bili vizionari, koliko su voleli svoj grad i uložili sebe i sve što su znali da bi se Beograd razvijao.\n"Srećan sam što mi se pružila ta cast da upravo ja predložim da oni dobiju spomenike, ali to su spomenici koji će, kada budu podignuti, biti spomenici svih građana Beograda, zahvalnost tim ljudima za ono što su uradili za naš grad i dokaz da mi, kao društvo, znamo čak nekad sa zakašnjenjem da kažemo hvala nekome ko je nešto učinio za nas jer Beograd danas ne bi bio ovakav kakav jeste da nije bilo tih časnih i velikih ljudi", zaključio je Vesić.\nVesić uputio inicijativu da Beograd dobije ulicu u Ljubljani (FOTO)\nVESIĆ: Gradilište na deponiji u Vinči najveće je i najvrednije u Beogradu! Bilo je krajnje vreme da grad reši problem deponije (FOTO)


BWC: Trijumf – najbolje vino na Balkanu! – Portal NAŠE SELO\nSofija — Vinarija Aleksandrović zabeležila je ogroman uspeh na najvećem balkanskom vinskom takmičenju The Balkans Intenational Wine Competition BIWC 2020, na kom su se takmičila vina iz svih zemalja regiona.\n– Ovo je neverovatno! Nisam ni sanjao da ću ovako značajanu nagradu primiti u sred zemlje odličinih vina i nepreglednih vinograda, kakav je Bugarska. To je posebna čast, ne samo za vinariju Aleksandrović, već za celokupno srpsko vinarstvo – istakao je Božidar Aleksandrović prilikom uručenja velikog trofeja.\nTrijumf vinarija Aleksandrović Sofija agrovesti agrovesti vesti\nTagged trijumf, vino


Zrenjanin: Peticija "Vratite bebama vrtić Neven" | Novosadski informativni portal 021\n"Zahtevamo da se vrtić u potpunosti adaptira i vrati u punu funkciju kako za ove, tako i za buduće generacije dece. Ako u toj zgradi ne bude vrtić, da se javnost obavesti koja će biti druga namena objekta", navodi se u tekstu peticije.\nDodali su da im je nakon završetka prošle školske godine na Vajber grupi samo poslato kratko objašnjenje da će se deca jaslenog uzrasta koja su bila u potkrovlju preseliti u novootvoreni vrtić u drugom delu grada, a da su starije grupe dece ostale u prizemlju zgrade.\nKako su naveli, nakon insistiranja roditelja da se situacija razjasni sa nadležnima u Predškolskoj upravi, direktor se nije pojavio na sastanku koji je sam zakazao, već je roditeljima rečeno da je deo zgrade zatvoren iz "bezbednosnih razloga".\n"Zvaničnim dopisom iz Gradske uprave grada Zrenjanina u oktobru prošle godine navodi se da nijedna inspekcija nije naložila zatvaranje potkrovlja vrtića i da 'Gradska uprava grada Zrenjanina nije vodila postupak na osnovu koga je zatvoreno potkrovlje vrtića Neven'", navodi se u peticiji.\nRoditelji su dodali da zbog takvih postupaka nadležnih četvrtina grada Zrenjanina u kojem je dominantno kolektivno stanovanje, u ovom trenutku ima samo jedan vrtić sa jaslenom grupom.


Ponovo plamti požar u Negbini - Ozonpress :: internet portal\nTag: Negbina, požar\nPožar koji je juče izbio u ataru sela Negbina na teritroriji opštine Nova Varoš, za koji je juče popodne Radisav Vasiljević, predsednik opštine Nova Varoš, izjavio da je stavljen pod kontrolu, ponovo se rasplamsao.\nVest o požaru objavio je list Kurir na svom portalu, kao preuzetu vest sa Agencije Tanjug, čiji dopisnik očigledno nije proverio kakvo je stvarno stanje na terenu.\nUznemireni stanovnici posebno su iritirani izjavom predsednika opštine:\n– Šumari i vatrogasci dežuraju svakog trenutka, požar je lokalizovan i trenutno nema opasnosti da se proširi. Zapalio se deo privatnog poseda Srbija šuma. Ne znamo uzrok ovog požara, ali po ovakvom vremenu veliki problem nam prave roštiljanja u prirodi – rekao je Vasiljević.\nPo svedočenjima očevidaca koja su upravo stigla u našu redakciju (22:30) ništa od ovoga što je rekao predsednik opštine, a prenela agencija Tanjug, nije istina, osim da su intervenisali vatrogasci iz Prijepolja i Nove Varoši, ali nisu uspeli da savladaju vatrenu stihiju.\nPožar naime, nije lokalizovan i više je nego očigledno da se proširio. Netačno je da se zapalio samo deo poseda Srbija šuma, a naročito da je u pitanju „privatni posed“ državnog preduzeća.\nNi izjava Vasiljevića da iako se ne zna uzrok požara, da on ukazuje na problem roštiljanja u prirodi nije se dopala meštanima i smatraju je neodgovornom i čistim nagađanjem.\n– Evo ja stojim i gledam u to što predsednik opštine naziva lokalizovanim požarom, a proteže se dužinom većom od 500 metara. Tamo nije pristupačan teren za vatrogasce, ne može ni scisterna sa vodom da priđe. Taj Vasiljević mi je pre par sati rekao da se požar više ne može gasiti sa zemlje i da će ujutru biti organizovano gašenje iz vazduha. Evo stojim i gledam kako je tamo izgorela polovina šume sa moje dedovine – kaže Rada Manojlović, Beograđanka koja je u povratku sa mora svratila da obiđe rodbinu i zatekla požar velikih razmera.\nPo njenim rečima radi se i nepristupačnom terenu, a gledano sa susednog brda na kome se ona trenutno nalazi, linija požara je dugačka par stotina metara, a vatra se povremeno smanji da bi ubrzo buknula još jače. Gore šume četinara, koje su podesne za brzo širenje vatre, koja na svu sreću još uvek nije došla do kuća meštana.\nProverili smo, pre objave ovog članka, nakon večerašnje izjave Rade Manojlović, list Kurir korigovao je prethodno objavljenu vest koju je preuzeo od Agencije Tanjug i objavio da vatra u Negbini još uvek gori i da nije pod kontrolom.


Mediteranom krstari pet jahti iz BiH, ovo su njihovi vlasnici – Glas TK – Vaše najdraže novine\nMediteranom krstari pet jahti iz BiH, ovo su njihovi vlasnici\n10. Jula 2018. redakcija\nI državljani BiH su upisani u registar kao vlasnici jahti u Crnoj Gori, a prema zvaničnim informacijama posjeduju pet jahti, od ukupno 237 registrovanih u Crnoj Gori.\nIako sasvim sigurno ima i onih koje se ne vode na stvarne vlasnike ili plove pod zastavom Srbije, prema podacima Uprave za pomorsku sigurnost Crne Gore među imenima vlasnika nalazi se i ime medijskog magnata i lidera Saveza za bolju budućnost Fahrudina Radončića, koji u ovoj državi posjeduje jahtu pod imenom “Aura 2”, piše Glas Srpske.\nTakođe u Crnoj Gori svoje jahte imaju i Dragan Vidović, Antonio Bagarić te Radivoje Samardžić, koji u svom posjedu ima dvije – “Lejdi Keti” i “Ljupka”.\nInače najveći broj ovih luksuznih plovila nalazi se u vlasništvu Rusa (67) te državljana Srbije (62) i Crne Gore (36), a svojom jahtom u ovom mediteranskom morskom raju, u nešto manjem broju, može se pohvaliti i jedan broj građana Albanije, Italije, Kazahstana, SAD, Češke, Velike Britanije, Ukrajine…\nTako pod zastavom Srbije plovi Miroslav Mišković, jedan od najbogatijih ljudi sa Balkana, ali i Rodoljub Drašković, vlasnik prehrambenog koncerna “Svislajon”, koji je svojoj jahti dao upečatljivo ime – “Lav Nikolaj Tjodor”.\nSvoje jahte na Crnogorskom primorju imaju i poznati beogradski advokat Zdenko Tomanić, direktor jedne od najvećih evropskih konsultantskih kuća u građevinskom menadžmentu Branislav Simović, te Zoran Vukadinović, vlasnik kompanije “Sto posto”.\nNa ovom spisku se nalazi i poznata srpska kompanija “Maxim media” iza koje se kriju Miloš i Ružica Krdžić, vlasnici Studija B i nekoliko radio-stanica u Srbiji.\nKada su u pitanju crnogorski i ruski državljani, izdvaja se nekoliko imena. Tu prije svega treba pomenuti Branka Vujoševića, nekadašnjeg savjetnika Mila Đukanovića, kojeg je italijansko pravosuđe dovodilo u vezu sa švercom cigareta, te Sergeja Beljaeva, ruskog bankara, jednog od aktera afere “Panamski papiri”.\nIpak, najzvučnije na ovom spisku je ime ruskog milijardera Mihaila Prohorova, čije se bogatstvo procjenjuje na više od osam milijardi dolara.\nProhorov, koji je inače i jedan od suvlasnika košarkaškog kluba Brooklyn Nets, u Crnoj Gori ima registrovanu jahtu pod imenom “Zeta”.\nPosebno je interesantan podatak da se ne znaju stvarni vlasnici jednog broja ovih luksuznih plovila u Crnoj Gori. Za čak 35 jahti navedeno je da se nalaze u vlasništvu kompanija koje su registrovane u nekom od poreskih rajeva – najviše na Britanskim Djevičanskim ostrvima.\n← Završena druga etapa Marša mira, iza učesnika jedan od najtežih dana\nKljučnih 48 sati: Čeka se Perezov mig za Ronaldov transfer u Juve →


Makron, Merkel i Junker se sreću sa Sijem | EurActiv Serbia\nFrancuski predsednik Emanuel Makron pozvao je nemačku kancelarku Angelu Merkel i predsednika Evropske komisije Žan-Kloda Junkera da mu se pridruže na sastanku sa kineskim predsednikom Si Đinpingom 26. marta i jedinstveni pokušaju da izbalansiraju odnose sa Pekingom. EU želi recipročne ekonomske odnose sa Kinom koja joj je drugi po veličini trgovinski partner posle SAD.\nPrema francuskom predsedništvu, cilj sastanka je da se nađu zajedničke tačke između Evrope i Kine o temama kao što su multilateralizam ili sprovođenje Pariskog sporazuma o klimi, prenela je agencija AP.\nSastanak je najavljen 22. marta, drugog dana samita lidera EU kada će u razgovorima, kako se očekuje, dominirati pitanje odnosa EU i Kine. Očekivalo se da lideri EU o Kini razgovaraju prvog dana samita 21-22. marta ali su razgovori o Bregzitu potrajali.\nLideri EU 22. marta će, kako se očekuje, razmotriti dugu listu zahteva koja će biti predstavljena Kini na samitu u aprilu, piše EURACTIV.com.\nEvropski savet će razmotriti i niz mera za bolju zaštitu EU od nepoštenih trgovinskih i ekonomskih praksi koje su prvenstveno usmerene prema Kini. Među tim merama je i novi instrument međunarodnih javnih nabavki koji treba da obezbedi reciprocitet u pristupu tržištima javnih nabavki u inostranstvu, posebno kineskom.\nFrancuska je ranije bila jedan od najglasnijih zagovornika takvih instrumenata.\nAgencija Rojters prenosi ocenu jednog francuskog zvaničnika koji kaže da će predstojeći sastanak biti "prvi korak" na putu ka konkretnim rezultatima na samitu EU-Kina 9. aprila.\nDo planiranog sastanka dolazi usred napora Evropljana da preispitaju stav prema Kini.\nPosle godina tokom kojih Peking nije ispunio obećanje da će otvoriti svoje tržište javnih nabavki i reagovati na krađu intelektualne svojine, Evropa pojačava pritisak na Peking da "isporuči" reforme.\nSporno pitanje između dve strane su i ljudska prava.\nAzijski džinovi ostaju partner Evrope u borbi protiv globalnog zagrevanja ili spoljnopolitičkih pitanja, poput Irana. Međutim, Evropska komisija je pre nekoliko dana opisala Kinu kao "sistemskog rivala" zbog njenog restriktivnog političkog sistema, stava o ljudskim pravima, kao i ambicije da postane tehnološki hegemon.\nEvropu posebno zabrinjava što je vodećim kineskim tehnološkim kompanijama zakonom nametnuta saradnja sa obaveštajnim službama zemlje.\nKineski ministar spoljnih poslova Vang Ji za te bojazni je rekao da su "optužbe bez osnova" usmerene protiv kineskih kompanija, poput tehnološko džina Huaveja.\nAmbasador Kine u EU Džang Ming kazao je pred samit lidera EU da će Peking nastaviti da otvara ekonomiju "razumnim tempom". Evropske bojazni će "postepeno" nestati, obećao je Džang.\nObraćajući se novinarima na putu na samit u Brisel, Makron je pozdravio "buđenje" Evrope kada je reč o Kini.\nMakron je rekao da od početka mandata poziva na realno sagledavanje stvari i odbranu evropskog suvereniteta i dodao da se, kada se radi o nekom tako značajnom kao što je Kina, to mora imati na umu.\nEU je već poslala "snažan signal" kada su se ministri spoljnih poslova bloka pre nekoliko dana u Briselu sreli sa kineskim kolegom Vangom, rekao je jedan zvaničnik EU za EURACTIV.\nS obzirom da je Kina u trgovinskom sporu sa SAD, Evropljani veruju da će Peking biti mnogo spremniji da popusti pod pritiscima EU i sprovede obećane reforme.\nSi je inače stigao u Evropu deset dana posle objave plana EU u deset tačaka u kome se naglašava da je Kina komercijalni partner ali i "rival" Unije.\nU sklopu evropske turneje, Si 22. i 23. marta boravi u Italiji a zatim ide u Monako i 26. marta u Francusku.\nKineski predsednik potpisaće memorandum o razumevenju sa Rimom kojim će se Italija, jedna od zemalja Grupe 7, priključiti velikom kineskom investicionom planu - inicijativi Jedna pojas, jedan put.\nMini samit evropske trojke i kineskog predsednika italijanska vlada nije pozdravila. Zvaničnici su agenciji AGI rekli da neke zemlje imaju veći interes "na stolu" od drugih u bilateralnim odnosima EU i Kine.


RADIKALI VANREDNO! Sprema se IZDAJA KOSMETA – potrebna hitna reakcija! (VIDEO)\nNa današnjoj konferenciji za novinare, član Predsedničkog kolegijuma i narodni poslanik Miljan Damjanović podsetio je prisutne da Srpski radikali godinama unazad upozoravaju da pritisci koji dolaze iz Evropske unije, iz raznih zapadnih ambasada, od država članica NATO pakta – imaju kao jedini cilj uništavanje i rasparčavanje Srbije.\n„Juče je stigla i potvrda tih opravdanih strahovanja: Johanes Han je javno saopštio Aleksandru Vučiću da ukoliko želimo da postanemo punopravni član Evropske unije, moramo da se odreknemo Kosova i Metohije, da predamo Hrvatskoj 10.000 hektara zemlje na levoj obali Dunava , da joj isplatimo 40 milijardi evra na ime ratne odštete, kao i da zavedemo sankcije Ruskoj Federaciji. Ovo su i osnovni razlozi zbog kojih Srbija nikako ne sme da postane član Evropske unije.\nSrpski radikali podsećaju i Aleksandra Vučića i Vladu Republike Srbije da u Ustavu Republike Srbije stoji da su Kosovo i Metohija sastavni deo Srbije, kao i da nisu slučajne nedavne izjave raznih političara, koji su se ponovo setili određenih problema Bošnjaka i Raške oblasti, kao i izjave predstavnika Lige socijaldemokrata Vojvodine, koji su odmah negativno reagovali na predlog Srpske radikalne stranke da se otvori Humanitarni Rusko-srpski centar i u Vojvodini.\nZadatak Srbije i ovog režima jeste da prestane da sedi na dve stolice. Takva politika je donela samo nepravdu i isključuje mogućnost vojne neutralnosti. Srpski radikali su bili u pravu kada su zastupali politiku da bi pored ekonomske i političke integracije sa Ruskom Federacijom, trebalo pristupiti i Odboru za kolektivnu bezbednost, ODKB, koji predvodi Ruska Federacija, jer je to jedini način da se zaštiti teritorijalni integritet Republike Srbije.\nMi očekujemo da će se režim, koji predvodi Aleksandar Vučić, dozvati pameti i da je ovo pravi trenutak da se prekine ova pogubna politika stremljenja na strmoglavom putu ka Evropskoj uniji. Ovo je pravi momenat da se okrenemo bratskoj Ruskoj Federaciji,“ izjavio je Miljan Damjanović.


Razgovor o romanu „Avanture pobednika” Vladimira Kolarića u Kontakt galeriji kragujevačkog SKC-a - Kultura - Dnevni list Danas\nPočetna » Kultura » Razgovor o romanu „Avanture pobednika” Vladimira Kolarića u Kontakt galeriji kragujevačkog SKC-a\nZ. S. M.22.09.2021. 12:12\nVečeras, u Kontakt galeriji SKC-a biće predstavljen roman „Avanture pobednika” autora Vladimira Kolarića.\nRoman prati odrastanje i osvajačke podvige Jovana, srpskog Don Žuana današnjice. Zavodeći žene širom Evrope, on kao da pokušava da zavede Evropu samu, sa svom njenom kulturom, istorijom i skrivenim tokovima, dok na kraju ostaje neizvesno ko je u toj igri zapravo zaveden i pobeđen.\nVladimir Kolarić (1975) je prozni i dramski pisac, teoretičar umetnosti i kulture i prevodilac, autor proznih zbirki „Lutalice” (Edicija „Prvenac” SKC Kragujevac,2006), „Rat ljubavi i druge priče” (2007), „Tajna purpurnih zora” (2020), i teorijskih knjiga „Hrišćanstvo i film” (2017) i „Hrišćanstvo i umetnost” (2021).\nRomanSKC KragujevacVladimir KolarićKragujevac\nJedno reagovanje na “Razgovor o romanu „Avanture pobednika” Vladimira Kolarića u Kontakt galeriji kragujevačkog SKC-a”\n22. septembra 2021. u 20.21


Pacoli : Spremni smo za dijalog, Srbija izaziva incidente i agresiju na Kosovo - Izazov\nNovi magazin 13. avgusta 2019. 19:00\n„Srbija i dalje ne pokazuje volju da tome stane na kraj. Spremni smo kao i uvek za dijalog, ali uslovi su jasni jer dve nezavisne i suverene države imaju za cilj obostrano priznavanje i uspostavljanje diplomatskih odnosa. „\nU zajedničkom saopštenju, vlade Francuske, Nemačke, Italije, Velike Britanije i SAD navele su da su spremne da kroz podršku visokom predstavniku EU povećaju svoju ulogu u postizanju dogovora Srbije i Kosova, ali da to ne mogu da učine „dok obe strane ne pokažu spremnost na kompromis, dok ne uklone prepreke i ne nastave da razgovaraju“. „Za Kosovo to znači ukidanje taksi (na uvoz robe) koje je nametnulo Srbiji.\nZa Srbiju to znači prekid kampanje za povlačenje priznanja nezavisnosti Kosova“, navodi se u saopštenju koje je medijima prosledila Ambasada SAD u Beogradui Prištini. Vlade pet zemalja su navele da je „posle godina stagnacije došlo vreme da se stavi tačka na sukobe iz devedesetih“ i da se „kroz pregovore u duhu dobre volje postigne sporazum prihvatljiv obema stranama koji će obezbediti bezbednu i prosperitetnu budućnost za građane Kosova i Srbije“.


Ko to plaši građane "vojvođanskim separatizmom"?\nVisoki funkcioner Saveza vojvođanskih Mađara i predsednik saziva Skupštine Vojvodine u odlasku Šandor Egereši izjavio je da Vojvodina još uvek ne može da koristi ingerencije koje su joj garantovane postojećim ustavnim okvirom, iako je od donošenja Ustava prošlo gotovo šest godina. U intervjuu za „Dnevnik“ Egereši je istakao da najveći problem za funkcionisanje pokrajinske autonomije predstavlja nerešeno pitanje finansiranja APV, ali i spora implementacija prenetih nadležnosti.\nOn je ukazao na to da za rešavanje tih pitanja nije bilo razumevanja u većem delu političke elite u Srbiji, koja, kako je ocenio, još uvek građane pokušava da ubedi da jačanje vojvođanske autonomije ide na uštrb interesa ostalih delova Srbije.\n– Optužbe i zastrašivanje građana vojvođanskim separatizmom su apsolutno besmisleni, kao i priče o tome da bi jačanje autonomije Vojvodine išlo na štetu drugih delova Srbije. Pa šta je to Srbija dobila ukidanjem autonomije 1990. godine, ako je vojvođanska autonomija bila kočnica njenog razvoja do tad? Da li je Srbija nakon „jogurt revolucije“ i ustavnih amandmana krajem osamdesetih godina, postala bogatija, ekonomski razvijenija? Da li građani Srbije danas žive bolje, imaju veći standard? Da li su drugi delovi Srbije postali razvijeniji? Niko nije na dobitku zbog toga, svi smo na gubitku. I Srbija i Vojvodina danas su mnogo siromašnije. I sve te teze da Vojvodina hoće da se razvija na račun drugih padaju u vodu pred tim činjenicama koje svi danas vidimo i osećamo i na severu i na jugu. I zato Srbija mora jednom da otvori taj unutrašnji demokratski dijalog s Vojvodinom, ali i i s drugim regionima u centralnoj Srbiji – istakao je Egereši.\nKako vidite nedavnu poruku predsedničkog kandidata Demokratske stranke i doskorašnjeg predsednika Srbije Borisa Tadića da nakon izbora treba da se nastavi politički dijalog o obimu i sadržaju nadležnosti APV, te da rešenja koja se u tom pogledu utvrde moraju biti u skladu s Ustavom Srbije i u interesu svih njenih građana?\n– Očekujem da ćemo razgovarati o svim pitanjima i problemima funkcionisanja Vojvodine u postojećem ustavnom okviru. I o modelu finansiranja, ali i o formiranju pokrajinske policijske uprave, kao i o dinamici preuzimanja nadležnosti i implementaciji Statuta. Još uvek ima problema u realizaciji određenih nadležnosti. Tako, na primer, JP „Vojvodinašume“ još uvek ne mogu da ostvare pravo na imovinu. Za formiranje pokrajinske policijske uprave nisu neophodni ni promena Ustava ni donošenje novog zakona jer tu mogućnsot predviđa i važeći Zakon o policiji u članovima 22 i 23. A realizacija tog prava doprinela bi efikasnosti policije i jačanju bezbednosti u Pokrajini. Sve su to još uvek otvorena pitanja, iako je davno trebalo da budu zatvorena. Takođe, mislim da pokrajinski parlament u narednom sazivu mora da iskoristi pravo na zakonodavnu inicijativu, te da na samom startu mandata inicira donošenje zakona o finansiranju nadležnosti Pokrajine.\nZašto je potrebno da se vodi dijalog o realizaciji nadležnosti koje Ustav već garantuje?\n– Dijalog je očigledno neophodan da bismo te ingerencije mogli ostvariti u praksi. S druge strane, mislim da se mora uvažiti realnost jer postojeći Ustav ne nudi rešenja za mnoga otvorena pitanja, među kojima je i pitanje regionalizacije. Treba uvažavati i realne potrebe centralne Srbije. Zato su Srbiji neophodne i ustavne promene, kako zbog jačanja unutrašnjih demokratskih potencijala, tako i zbog procesa evropskih integracija. A te ustavne promene svakako bi morale dovesti i do jačanja autonomije Vojvodine, ali i omogućiti formiranje regiona u drugim delovima Srbije. Vojvodini se mora vratiti zakonodavna, izvršna i delimična sudska vlast da bismo bili konkurentnija regija i unutar Srbije i u okviru Evropske unije. To nije nikakav separatizam već model koji omogućava efikasnije funkcionisanje Pokrajine, a time i cele Srbije. Srbiji je potreban novi evropski ustav koji će uvažiti specifičnosti cele države. I taj demokratski dijalog treba pokrenuti u Srbiji.\nZbog čega u ovom mandatu taj politički dijalog o Vojvodini nije bio moguć, ako su na oba nivoa vlasti bili isti akteri?\n– Autonomija je realna potreba građana Vojvodine, ali neki tu činjenicu očigledno ne mogu da prihvate. I zbog toga se tako dugo i uz toliko negativne kampanje polemisalo o vojvođanskom Statutu i svim drugim pitanjima vezanim za realizaciju ustavnih nadležnosti Vojvodine. I zbog toga mi svake godine imamo problem da definišemo vojvođanski budžet jer se ne poštuje ustavna odredba kojom se garantuje sedam procenata za Vojvodinu. Pa je tako Vojvodina za pet godina uskraćena za više od 60 milijardi dinara, odnosno ceo jednogodišnji budžet. A to se dešava jer centralna vlast ne poštoje ustavne i zakonske obaveze. I kad se na to ukaže, stižu optužbe da smo separatisti, i plašenje građana Srbije Vojvodinom. Setite se kakva je burna rasprava u javnosti vođena oko pitanja otvaranja vojvođanske kancelarije u Briselu pa smo optuživani da smo destabilizujući faktor u državi, da pravimo paralelnu diplomatiju… Danas je valjda svima jasno da od tih „velikih pretnji“ nema ništa. Srbija ne treba da se plaši Vojvodine, mi smo deo Srbije. I centralna vlast mora da shvati da će, ako Vojvodini bude dobro, biti dobro i celoj Srbiji.\nIpak, dilema o vojvođanskom Statutu još uvek je aktuelna pošto je taj akt pred Ustavnim sudom, odakle je javnosti poručeno da će postupak ocene ustavnosti biti dug proces. Znači li to da se još uvek održava ta fama, odnosno taj znak pitanja nad Statutom?\n– Apsolutno tvrdim da Statut Vojvodine nije protivustavan. I vojvođanski parlament je u tom pogledu bio veoma ozbiljan i korektan. Ne znam kome je u interesu da se to pitanje drži otvorenim. Siguran sam da to nije u interesu Vojvodine, ali ni u interesu građana Srbije. Možda jeste u interesu nekih političkih grupa, koje podgrevanjem te neizvesnosti i držanjem brojnih pitanja otvorenim pokušavaju da namire neke svoje potrebe.\nZašto pokrajinski paralment u ovom sazivu nije koristio pravo zakonodavne inicijative?\n– Ja sam u ovom sazivu inicirao donošenje zakona o finansiranju APV. Nažalost, o tome nije postignut konsenzus u koaliciji vladajućoj u Pokrajini jer nije bilo političke volje da se u završnici mandata donese taj zakon. Mislim da u narednom sazivu treba više insistirati na zakonodavnoj inicijativi jer je to jedini način da se čuje glas Vojvodine, bez obzira na negativno iskustvo koje smo ranije imali sa zakonskim predlozima koji su iz Vojvodine otišli u republički parlament.\nIz LSV-a vam zameraju što tu inicijativu ipak niste stavili na dnevi red Skupštine Vojvodine?\n– To nisam uradio jer je bilo očigledno da nemamo podršku većine u Skupštini Vojvodine.\nB. D. Savić (Dnevnik)\nKoliko će sporenja i sukobi između SVM-a i LSV-a, kojih je u ovom sazivu bilo i po drugim pitanjima, kao i sukob koji ste imali s DS-om o budžetu, uticati na formiranje nove koalicije, koju svi najavljujete?\n– Nesporazumi između naših stranaka postoje jer se nekima u Vojvodini ne sviđa što SVM, osim manjinske politike, dosledno zastupa i regionalne interese APV. Tako smo bili izbačeni iz lokalne vlasti u Subotici i Senti samo zbog toga što smo insistirali na poštovanju Ustava ove države o finansiranju pokrajinskog budžeta. Mislim da te stvari treba razjasniti prilikom formiranja nove koalicije, u kojoj će odnosi snaga zavisiti od rezultata na predstojećim izborima.


Ljubuški vjesnik - BiH, ne smijete priznati Kosovo\nBiH, ne smijete priznati Kosovo\nSrijeda, 15 Studeni 2017 08:23\nOdnosi Srbije i Bosne i Hercegovine, odnosno bošnjačkog rukovodstva u BiH ponovno su eskalirali, ovaj put zbog Kosova. Pravu buru negativnih reakcija u Srbiji izazvao je intervju bošnjačkog člana Predsjedništva BiH i čelnika vodeće bošnjačke stranke SDA Bakira Izetbegovića za Deutsche Welle, pogotovo nakon različitih prenošenja i interpretacije dijela izjave o Kosovu, piše Večernji list BiH.\n– Što se mene tiče, Kosovo je dosad trebalo biti priznato. Sad će se naljutiti naše kolege, a naši pokušaji da se to dogodi samo su donijeli probleme unutar BiH, a nisu pomogli Kosovu – kazao je Izetbegović. On je na izravno pitanje o tome “hoće li BiH, u jednom trenutku, priznati Republiku Kosovo”, odgovorio: “Nadam se – da”, ali većina beogradskih medija nije tako citirala njegovu izjavu prešutjevši “nadam se”.\nIzetbegović je na inzistiranje novinara DW-a na kraju ipak odgovorio da je spreman i “ratom braniti cjelovitu BiH” Čović spušta loptu Političke reakcije iz Beograda, ali i Banja Luke su bile oštre, posebno nakon što je prenijeto da je Izetbegović navodno kazao da će BiH priznati Kosovo. Srbijanski predsjednik Aleksandar Vučić sazvao je zbog ovoga za četvrtak sjednicu Vijeća za nacionalnu sigurnost, a jučer je prokomentirao kako je Izetbegovića izjava kompleksna i s dalekosežnim političkim I pravnim posljedicama te da ju treba sagledati na vrlo ozbiljan način.\n– Za 15 dana bih bio u Haagu da, ne daj Bože, kažem da bi Republika Srpska trebala biti neovisna – ustvrdio je Vučić. Sličnu usporedbu prave i drugi srbijanski, ali i srpski političari u BiH. Štoviše, reakcija na Izetbegovićevu izjavu ujedinila je dva suprotstavljena politička bloka u Republici Srpskoj – Dodikov i SDS-ov. Predsjednik RS-a Milorad Dodik smatra da Izetbegovićeve izjave vode k destabilizaciji i da se njima stavio na mjesto prvog čovjeka koji promovira nasilje na Balkanu. – Ovdje je pala svaka maska, pa i onih u Beogradu koji su mislili da je Bakir Izetbegović adresa za normalizaciju odnosa – kazao je Dodik pozivajući srpske predstavnike da napuste institucije BiH i “vrate se u RS”. I te koje Dodik poziva, a riječ je o dužnosnicima Saveza za promjene predvođenog SDS-om, osudili su Izetbegovićeve izjave.\nMeđu njima i srpski član Predsjedništva BiH Mladen Ivanić, koji je kazao da Izetbegovićeve izjave govore o “licemjerstvu sarajevske politike”. On smatra kako nije slučajno što se izjava pojavila pred posjet Predsjedništva BiH Srbiji i ocijenio da je to svjesno stvaranje negativnog ambijenta.\nTreći član Predsjedništva BiH, Hrvat Dragan Čović, potvrdio je da će pokušati “spustiti loptu” oko ovog pitanja, posebno pred najavljeni posjet Beogradu. No, nakon prašine koja se podigla oko Izetbegovićeve navodne izjave pitanje je hoće li do tog susreta uopće doći kako je ranije planirano. Sam je Izetbegović optužio srbijansku agencija Tanjug da je netočno, izvan konteksta i tendenciozno prenijela dijelove njegova intervjua te tako obmanula javnost i dužnosnike u Srbiji. Kako bilo, BiH je među onim europskim zemljama koja nije priznala neovisnost Kosova, a glavni razlog oštro je protivljenje Republike Srpske, odnosno srpskih predstavnika. BiH je čak rigidnija od Srbije i u priznavanju kosovskih dokumenata, zbog čega je državljanima Kosova gotovo nemoguće putovati u BiH sa svojim putovnicama. Pitanje priznavanja Kosova kao države nikada nije ni bilo temom u službenim institucijama BiH. BiH najrigidnija s Kosovom


Pobeda rukometaša, u sredu sa Dalmatincem - www.025.rs\n[ 22/11/2019 ] Tajna moć limuna!\tZDRAVLJE I LEPOTA\nHomeAPATINPobeda rukometaša, u sredu sa Dalmatincem\nPobeda rukometaša, u sredu sa Dalmatincem\n10/04/2017 redakcija APATIN, SPORT 0\nU 19. kolu Druge lige Srbije – grupa Sever, Rukometni klub Apatin imao je samo lakši trening protiv ekipe RK Potisje Pleteks iz Ade. Plavo-beli su na domaćem terenu slavili rezultatom 32:22 (21:12) i učvrstili drugo mesto na tabeli.\nUtisak sa ovog meča jeste da su osvojeni planirani bodovi, a energija sačuvana za naredne utakmice. Ekipa iz Ade kao starija, iskusna ekipa nije mogla trkački da se suspostavi domaćima i niti jednog trenutka nije uspela da ugrozi sigurnu pobedu Apatinaca. Prvo poluvreme je postavilo realan odnos snaga na terenu. Rukometaši Apatina pokazali su čvrstinu u odbrani kojom je sigurno komandovao golman Mićo Grubor, a efikasnost domaćih najbolje oslikava čak 21 postignut gol u prvom periodu meča.\nU nastavku je trener Jugoslav Krec na parket izveo mlađu postavu, koja je uspela da održi sigurnu prednost. Mora se napomenuti da je domaćin bio znatno oslabljen na ovom meču neigranjem standarnog golmana Bogojevića i kapitena Milojevića ali su saigrači na najbolji način nadomestili njihov izostanak. Mladi golman Denis Bajrami je u toku drugog poluvremena čak 12 minuta bio bez primljenog gola, a sjajnu rolu u polju imao je Rade Rađenović koji se 9 puta upisao u strelce. Standardno naefikasniji bio je Marko Čabai sa 10 postignutih golova.\nVeć u sredu 12. aprila rukometaši Apatina igraju zaostalu utakmicu u Riđici protiv ekipe Dalmatinca, a nakon toga, posle uskršnje pauze 22. aprila putuju u Šid na megdan Radničkom.\nDunav opet slavio, dva meča do plasmana u viši rang takmičenja\nApatin drugi na završnom turniru za kadetkinje\nRukometna groznica u Prigrevici\n25/10/2019 redakcija 0\nČak ni oni najstariji Prigrevčani ne pamte da je vladalo toliko interesovanje za jednu rukometnu utakmicu, kao što je to […]\nMinimalac OFK Odžaka za nova tri boda\n18/09/2017 redakcija 0\nPobedom 1:0 protiv subotičke Bačke 1901, fudbaleri OFK Odžaci nastavili su uspešan niz u prvenstvu Srpske lige “Vojvodina”. Srpskoligaš iz […]\nFudbaleri Odžaka pobedili na gostovanju u Starim Banovcima\n28/08/2017 redakcija 0\nU drugom kolu Srpske lige “Vojvodina” OFK Odžaci su u Starim Banovcima savladali domaći Dunav rezultatom 1:2 (0:1) i tako […]\nPoznato je da je limun sjajan prirodni izvor vitamina C i jedno od najzdravijeg voća [...]


Abazović: Vlada će formirati Savjet za prava djeteta - Vijesti | Radio Televizija Budva - Budva Crna Gora\nVlada će formirati Savjet za prava djeteta koji će se baviti svim pitanjima koja se tiču dječjih prava i uslova za kvalitetan razvoj djece, najavio je potpredsjednik Vlade Dritan Abazović.\nOn je danas razgovarao sa šefom predstavništva UNICEF-a u Crnoj Gori Huanom Santanderom i zahvalio na njihovom dugogodišnjem radu i doprinosu na polju prava djeteta, poboljšanju uslova obrazovanja, rada na stvaranju društva jednakih šansi i iskorjenjivanju siromaštva kod djece.\nAbazović je, kako je saopšteno iz Vlade, naglasio doprinos UNICEF-a tokom krize izazvane virusom COVID-19, sa posebnim osvrtom na najugroženije kategorije u društvu.\n„Naša djeca zaslužuju veću šansu, bolju edukaciju i više mogućnosti u životu“, kazao je Abazović.\nOn je rekao da će u narednom periodu Vlada i UNICEF nastaviti još snažnije da sarađuju.\n"Saradnja će naročito doći do izražaja kada formiramo Savjet za prava djeteta, koji će se baviti svim ovim pitanjima koja se tiču prava djeteta i uslova za njihov kvalitetan razvoj", kazao je Abazović.\nSantander je, kako je saopšteno, istakao je da će UNICEF podržati Abazovića da obezbijedi efektno i naučno zasnovano planiranje, koordinaciju i nadgledanje politika o pravima djeteta u Crnoj Gori kroz Savjet za prava djeteta.\n“Porast siromaštva i nasilja, kriza u obrazovanju i nejednak pristup zdravstvenoj zaštiti najhitniji su problemi prava djeteta sa kojima se Crna Gora suočava”, naveo je Satander.\nOn je kazao da njihovo rješavanje zahtijeva saradnju svih sektora društva, ali je ono primarna dužnost Vlade.\nSantander je rekao da je za suočavanje s tim problemima neophodna koordinacija raznih politika, akcija i aktera, kao i neprestani monitoring kvaliteta i rezultata.\nTo se, kako je naveo, može efektno postići kroz Savjet, pod vođstvom potpredsjednika Vlade.\n„Nadamo se i podržaćemo gospodina Abazovića da od Savjeta napravi tijelo koje će doprinositi ubrzavanju pristupanja Crne Gore Evropskoj uniji kroz postizanje mjerljivih i značajnih pozitivnih promjena u životima djece i mladih u bliskoj budućnosti", zaključio je Satander.


Ruski reprezentativci koji su "makljali" po parkingu uskoro na uslovnoj | Mondo Portal\n3. decembar, 06:08\nRuski reprezentativci koji su "makljali" po parkingu uskoro na uslovnoj 0 Podeli Podeli na facebook Podeli na twitter Podeli na viber Pošalji na mail\n06.09.2019. / 14:58\nRuski reprezentativci koji su "makljali" po parkingu uskoro na uslovnoj\nIzvor MONDO/Agencije 06.09.2019. / 14:58\nOkružni sud u Belgorodu saopštio je da će pustiti iz zatvora pre odsluženja kompletne kazne dvojicu ruskih fudbalera uhapšenih u oktobru prošle godine\nFudbaler Zenita iz Sankt Peterburga Aleksandar Kokorin i igrač Krasnodara Pavel Mamajev uskoro će se naći na uslovnoj slobodi.\nOni su uhapšeni u oktobru prošle godine posle optužbi da su napali dvojicu muškarca na parkingu jednog moskovskog hotela i u restoranu.\nKokorin je u maju osuđen na 18 meseci, a Mamajev na 17, a obojici su kazne umanjene zbog vremena provedenog u istražnom pritvoru.\nOni će biti oslobođeni 17. septembra, ako se tužilaštvo ne bude žalilo. Sud je naveo da je tužilaštvo podržalo odluku o uslovnoj slobodi.\nKokorin je odigrao 46 utakmica za reprezentaciju Rusije, a Mamajev 15.\nRusija zenit krasnodar zatvor fudbaleri


Ovo skoro niste videli: Novogodišnja fotka sa Terazija iznenadila Beograđane\nAlo\t03.01.2018 13:14\nPrazan centar Beograda nije jedino što je začudilo Beograđane. Beograd je bukvalno prespavao prva dva dana Nove godine. Nakon fenomenalnog dočeka na centralnim gradskim ulicama i spektakularnog vatrometa ispred doma Narodne skupštine, Beograd je zaspao i prespavao dva dana.\nJuče na gradskim ulicama gotovo da niste mogli da vidite automobile do kasnih popodnevnih sati. Gradski prevoz je bio prazan, a pešaci su nogu pred nogu krstarili beogradskim ulicama.\nIpak, jedna scena sa Terazija urezaće se u sećanje mnogih, a to je fotografija čoveka koji 2. januara prodaje visibake.\nMnogi će reći da na ovoj fotografiji ne vide ništa čudno, ali ono što čini ovu fotografiju takvom jesu same visibake koje su nam stigle pre vremena.\nDa ovo nije standardna zima u Srbiji govori i činjenica da smo Novu godinu dočekali u plusu i bez snega, a za Božić ćemo imati prave prolećne temperature.\nTakođe, građani kod prodavaca već mogu da kupe i mimoze koje ranije nismo mogli da kupimo pre februara.


Ljubljana Silverhouks - Sportal\n18:28 - 10.12.2015\nVukovi u Ljubljani traže osvetu za poraz u finalu, uživo na Sport klub Prajm\nKlub američkog fudbala SBB Vukovi Beograd odigraće u subotu 27. aprila u Ljubljani, počev od podne, svoju treću utakmicu ligaškog dela Sport Klub CEFL sezone. "Čopor sa Ade" gostuje Silverhouksima, aktuelnim šampionima regionalne lige i jedina ekipa koja\nVukovi u nedelju brane titulu u regionalnoj ligi\nLjubljana Silverhouks i aktuelni šampioni, beogradski Vukovi, sastaće se u nedelju 18. jula u 16 časova u meču za titulu Centralno-evropske lige američkog fudbala (CEFL).\n23:42 - 21.11.2015\nVukovi odbranili CEFL titulu\nBeogradski Vukovi po drugi put uzastopno su postali prvaci regionalne Centralno-evropske lige u američkom fudbalu, savladavši u finalu održanom u Sloveniji ekipu Ljubljana Silverhouksa sa 42:20.\n06:28 - 21.11.2015\nVukovi nastavljaju odbranu CEFL titule, na Adu stižu Ljubljančani\nSBB Vukovi Beograd odigraće u subotu od 13 časova treću utakmicu u sezoni 2012 Lige američkog fudbala Centralne Evrope, Sportklub CEFL-u. Oni će nakon dve pobede u prva dva kola dočekuti Ljubljana Silverhokse, koji u Beograd dolaze nakon trijumfa u do sa\n05:37 - 21.11.2015\nVukovi u subotu na Adi brane regionalnu titulu\nSedmo po redu finale Lige američkog fudbala Centralne Evrope, Sportklub CEFL-a, održaće se na terenu s veštačkom travom na Adi Ciganliji u subotu od 16:30 a sastaće se branioci titule, neporaeni SBB Vukovi Beograd i Silverhouksi iz Ljubljane.\n02:52 - 21.11.2015\nVukovi se za poraz u finalu revanširali sa kamatom u Ljubljani\nSBB Vukovi iz Beograda su se ubedljivo revanširali Ljubljana Silverhouksima za poraz u prošlogodišnjem finalu regionalne, Centralno-evropske lige u američkom fudbalu, savladavši ih u Sloveniji sa 49:22 (14:0, 15:0, 7:0, 13:22).\n02:35 - 21.11.2015\nVukovi obezbedili učešće u regionalnom finalu pobedom nad braniocem trona\nBeogradski SBB Vukovi obezbedili su plasman u finale regionalne Centralno-evropske lige u američkom fudbalu pobedivši na Adi Ciganliji aktuelne šampione, Ljubljana Silverhoukse, sa 46:21.\n02:15 - 21.11.2015\nVukovi domaćini u Novom Kneževcu, Divlji veprovi u Ljubljani igraju za finale\nU nedelju su na programu poslednje dve utakmice ligaškog dela sezone u Centralno-evropskoj ligi američkog fudbala (CEFL). Beogradski SBB Vukovi će na popularizaciji ovog sporta poraditi u Novom Kneževcu, gde će ugostiti imenjake iz Budimpešte, dok će se\n02:13 - 21.11.2015\nFinale Sport klub Superlige u američkom fudbalu, koje je na programu u nedelju 7. jula na stadionu sa veštačkom travom na Adi Cigalniji, doneće pobedniku, domaćim SBB Vukovima iz Beograda iil kragujevačkim PBB Divljim veprovima, dva šampionska trofeja: p\n22:58 - 20.11.2015


Sve to omogućava crveno-belima da nešto komotnije uđu u nastavak prvenstva, odbrane titulu i napadnu Kup. A pored osvajanja šampionske krune, Zvezdin cilj jeste i promocija što više mladih fudbalera.\nDa u tom smeru razmišljaju na “Marakani” pokazuje odluka trenera Vladana Milojevića da na prvi deo zimskih priprema na Pafos povede petoricu dojučerašnjih omladinaca - Miloša Gordića, Veljka Nikolića, Aleksu Terzića, Juga Stanojeva i Dejana Joveljića, dok na Kipru nije Strahinja Eraković, ali se i na njega ozbiljno računa.\nJug Stanojev (krilni napadač, 1999. godište) - iz Grafičara i Srpske lige pravo na veliku scenu\nMomak rodom iz Novog Sada je neko od koga klub iz Ljutice Bogdana mnogo očekuje, a o kakvom se talentu radi svedoče i konstantne pohvale članova stručnog štaba, ali i generalnog direktora Zvezdana Terzića. Krilni napadač se istakao u omladinskoj ligi, u kojoj je odskakao od konkurencije, pa i ne čudi zbog čega je dobio poziv Vladana Milojevića da se priključi pripremama na Kipru. U jesenjem delu sezone je bio na pozajmici u Grafičaru, minutažu je skupljao u Srpskoj ligi Beograd, pa ostaje da se vidi da li će tokom proleća zaraditi minutažu na „Marakani“ na dva domaća fronta.\nDejan Joveljić (napadač, 1999. godište) - reprezentativni kalibar\nMladi napadač je jedan od onih koji se odavno dokazao golgeterskim sposobnostima u omladinskoj konkurenciji, koju je prevazišao, pa se ove sezone borio za minutažu u prvom timu. Koliko u Joveljića trener Vladan Milojević veruje svedoči i to što mu je dao šansu da igra u drugom poluvremenu meča sa Napolijem u Ligi šampiona, dok je protiv PSŽ-a na terenu bio četiri minuta. Špic iz Bijeljine je ove sezone imao priliku da se nametne i na prvenstvenim i Kup utakmicama, na kojima je nastupio 10 puta i uspeo da postigne četiri gola (po dva u oba takmičenja). Suvi kvalitet je dokazao i u Ligi šampiona za mlade, gde se još tri puta upisao u strelce, čime je potvrdio da je svetla budućnost kluba iz Ljutice Bogdana. Inače, Joveljić je partijama u omladinskoj konkurenciji opčinio i Evropu, pa je neretko dobijao priznanja od uglednih medija.\nAleksa Terzić (levi bek, 1999. godište) - majstor za asistencije\nPored Joveljića, biser crveno-belih iz omladinske škole jeste i Aleksa Terzić (19), supertalentovani levi bek, za kog se očekuje da uskoro zameni reprezentativca Milana Rodića. Mladi defanzivac je bio standardan u Ligi šampiona za mlade pošto je odigrao svih šest mečeva u grupi, a dva puta je imao priliku da nastupi i u Superligi. I njegov učinak na tim mečevima je odličan pošto je zabeležio dve asistencije, a na pripremama na Pafosu ima priliku da se dodatno nametne treneru Milojeviću. Nema nikakve dileme, ukoliko nastavi da se razvija, biće Terzić jedan od oslonaca Zvezdine igre narednih godina.\nStrahinja Eraković (odbrana, 2001. godište) - budući stub\nReč je možda o najtalentovanijem defanzivcu u Omladinskoj školi Crvene zvezde, barem tako tvrde na „Marakani“. Ima samo 17 godina i kapiten je kadetske reprezentacije Srbije. Profesionalni ugovor sa šampionom Srbije potpisao je u septembru 2017. i to je samo dokaz koliko na njega računaju. Ovoga puta nije putovao na pripreme sa crveno-belima na Kipar pošto je na pripremama omladinaca.\nMiloš Gordić (golman, 1999. godište) - čeka šansu i Borjana\nMladi čuvar mreže je prošle polusezone nastupao za Crvenu zvezdu u Ligi šampiona za mlade, a najviše se istakao u meču protiv Liverpula kada je protivničkim napadačima odbranio nekoliko zicera. Među svim tim šansama bio je i penal, pa je jasno da crveno-beli imaju golmana za budućnost. Otputovao je Gordić na pripreme na Kipar, ali se, ipak, ne očekuje da na proleće dobije veću šansu pošto je među stativama nedodirljiv Milan Borjan, dok mu je rezerva iskusni Zoran Popović. Ali imaće šansu da se između stativa dokaže Milojeviću i pokaže o kakvom je talentu reč.\nVeljko Nikolić (vezni red, 1999. godište) - najperspektivniji u svojoj generaciji\nMomak koji je 2016. došao iz OFK Beograda, nekadašnji je kapiten omladinske reprezentacije Srbije. Zvezda ga je dovela kao jednog od najtalentovanijih igrača svoje generacije, te su njegovu igru mnogi poredili sa partijama legendarnih Ćavija i Inijeste. Do sada je odigrao jedan meč za prvi tim, ali je to bio nezvaničan debi pošto se radilo o prijateljskoj utakmici protiv Lovćenca. Ove sezone je nastupao u omladinskoj ligi, a ostaće upamćeno da je Vojvodini dao gol sa pola terena. Zvezda od njega očekuje mnogo, o čemu govori i odluka Milojevića da ga vodi na pripreme.


Radio-televizija Srbije se pobrinula da svi gledaoci mogu da prate meč na njihovom prvom kanalu. Uključenje počinje u 12.25, a prvi sudijski zvižduk oglasiće se 35 minuta kasnije, u jedan popodne po našem, srednjeevropskom vremenu.\nU slučaju da propustite ovaj termin, možda zbog posla ili nekih drugih obaveza, imate sreće. Neophodno je da samo nekoliko sati uspete sebe da zaštite od informacija sa strane i već od 20.45 ćete moći da pogledati snimak na Sportklubu 1.\nPostojaće i noćne reprize. Na drugom programu RTS-a u 03.07, a na drugom programu Sport kluba počev od 01.30.\nNaravno, sve sa utakmice Srbija - SAD, zanimljivosti uoči njenog početka, detalje iz hale tokom njenog trajanja, a sve važno po završetku ovog četvrtfinala, možete da pronađete na Blicsportu.


Održan webinar Srca „Provođenje ispitne evidencije u ISVU“ | Srce\nPočetna Održan webinar Srca „Provođenje ispitne evidencije u ISVU“\nDjelatnici Srca iz Centra potpore ISVU-a održali su 26. siječnja 2022. webinar na temu „Provođenje ispitne evidencije u ISVU“ kojem su prisustvovali djelatnici visokih učilišta koji su zaduženi za provođenje ispita i nastavnici. U okviru ovog webinara stručnjaci Srca sudionicima su prikazali cjelokupan postupak ispitne evidencije, a koji obuhvaća rad s modulima Ispiti, Nastavnički portal i Studomat. Govorilo se i o preduvjetima za njihovo korištenje, evidenciji podataka u modulu Ispiti, evidenciji na Nastavničkom portalu te o pregledu podataka na Studomatu.\nKako je većina sudionika webinara već imala prilike raditi s ispitnom evidencijom, ovo je bila dobra prilika da se podsjete na dobru praksu rada u navedenim modulima, dok su novi korisnici sustava dobili cjelovit uvid u način na koji su moduli ispitne evidencije povezani, informacije o potrebnim predradnjama i dozvolama u radu, te niz drugih korisnih informacija.\nWebinaru je prisustvovalo 59 sudionika, a prezentacija i snimka ovog, kao i drugih prethodno održanih webinara iz ovog područja dostupni su na wiki stranicama usluge ISVU.